Бугунги куннинг долзарб мавзуларидан бири бу – ижтимоий тармоқларда гуруҳ (профил, группа, канал, бот, саҳифа ва ҳоказо) очиш масаласи. Бу масалада ўта нозик ва ҳушёр бўлинмаса, инсон вафот қилгандан кейин ҳам савоб ёки гуноҳи бу гуруҳни тузиб, ташкил қилганларга ёзилиб тураверади. Чунки гоҳида текширилмаган хабар ёки гумонга асосланган мавзу фитна ва гуноҳга сабаб бўлади. Айниқса, ҳозирда турли хил номлар билан ташкил қилинган гуруҳларда мусулмонларнинг шаънига муносиб бўлмаган, масалан бировни устидан кулиш, фаҳш ва унга тарғиб қилувчи материаллар (мақола, аудио, видео ёки суратлар)ни тарқалиши, тарқатилиши одат тусига айланиб бормоқда. Масаланинг нозик жиҳатидан бири, буни қанча одам кўрса, эшитса, ўқиса гуноҳкор бўлишларидан ташқари шундан камайтирилмаган ҳолда шу ишни амалга ошираётган ташкилотчиларининг ҳам номаларига шунча гуноҳ ҳатто вафот этганидан кейин ҳам ёзилиб бораверади. Ҳадиси шарифда шундай огоҳлантирилади: “Ким бир ёмон одатни жорий қилса, унга у (ўша иш)нинг ва амал қилганларнинг ҳам гуноҳи ёзилур”.\nАфсуски, бугун биз шунчалар ғафлатга ботиб, дин ва маърифатдан йироқлашдикки, буни диний-маърифий сайтлар ёки шу мазмундаги ижтимоий тармоқлар, телеграм каналлардаги кузатувчилар сонининг камлигидан ҳам кўриш мумкин. Аммо турли “приколлар”, кўнгилочар гуруҳ ёки каналлар “одам билан тўлган”. Энг ёмони, кераксиз, беҳуда нарсалар билан овора бўлиш кишини умрини заволи, асосийси эса, бу ҳолат инсонни охир-оқибат иймонидан ажралиб қолишига сабаб бўлади. Аллоҳ таоло Қуръони каримда шундай марҳамат қилади:\n“Энди ер юзида ноҳақдан мутакаббирлик қилаётганларни, барча оятларни кўрсалар ҳам, уларга иймон келтирмаётганларни, тўғрилик йўлини кўрсалар ҳам, уни ўзларига йўл тутмаётганларни, агар адашув йўлини кўрсалар, уни ўзларига йўл тутаётганларни Ўз оятларимдан бураман. Бундай бўлиши уларнинг оятларимизни ёлғонга чиқаришлари ва улардан ғофил бўлишлари сабабидандир” (Аъроф сураси, 146 оят).\nБугун ёшларимиз ўз динларини ишончли манбалар (сайт, профил, группа, канал, бот, саҳифа, телеграм канал-гуруҳлар ва ҳоказо)дан фойдаланиб, кишини дунё ва охират яхшилиги, илм-маърифатга етакловчи гуруҳ ёки каналларни кўриб туриб кирмасалар, бунинг ўрнига лағв, фаҳш, асоссиз хабар тарқатувчи ёки “прикол” ва масхарабозликни тарғиб қилувчи гуруҳларни кўриб, дарҳол унга аъзо бўлиш –гуноҳ саналади. Юқорида келтирилган “Ўз оятларимдан буриб қўяман” ояти ҳамда буни тафсир қилган Аллома Қуртубийнинг тафсирларидан шуни англаш мумкин. Шундай экан, қанақа канал, гуруҳ, саҳифаларни кузатяпсиз, ўзингиз билан ҳисоблашиб қўйинг!\nМарғилон шаҳар “Саид Жалолхонтўра” масжиди имом-хатиби\nДругие материалы в этой категории: « Кўз нури, қалб қўри билан...\tУнутилаётган суннатлар (10-суннат): Азонни эшитганда уни такрорлаш »


«Қамчиқ» довонида юк машинаси ағдарилиб кетди — Sof.uz\n17.02 18:30 506 Жамият\nШу йилнинг 16 февраль куни «Қамчиқ» довонида ҳаракатланган «МАН» русумли юк машинаси бошқарувни йўқотиб, йўлнинг қарама-қарши йўналишига ўтиб ағдарилиб кетган.\nФавқулодда вазиятлар вазирлигининг хабар беришича, ЙТҲ натижасида ҳайдовчининг ўнг оёқ қисми қисилиб қолган. Ҳодиса юзасидан навбатчилар бошчилигидаги қутқарув гуруҳи зудлик билан воқеа жойига етиб борган ва жароҳатланган фуқарони чиқариб олишган. Қутқарувчилар томонидан биринчи тиббий ва психологик ёрдам кўрсатилиб, «Резак» тез тиббий ёрдам ходимлари орқали Поп туман марказий шифохонасига олиб борилган. Ўз вақтида кўрилган чоралар натижасида ҳайдовчининг ҳаёти сақлаб қолинди, дейилади ФВВ хабарида.\nШунингдек, йўл-транспорт ҳодисаси оқибатини бартараф этиш ва хавфсиз ҳаракатни таъминлаш мақсадида, «Қамчиқ» довонидаги Фавқулодда вазиятлар давлат тизими фуқаро муҳофазаси хизматларидан 18 нафар ходимлар, 5 та махсус техникалар жалб этилди.\nФВВ авария Қамчиқ довони\n5.04 10:14 15631\n5.04 23:55 7558\nКеча, 10:47 6538\n4.04 09:21 5763\nКеча, 11:16 354 Ўзбекистон\nТошкентда ўзини деразадан ташламоқчи бўлган шахс қутқариб қолинди\n23.03 17:01 937 Ўзбекистон\n20.03 10:40 276 Ўзбекистон


Женевада Ўзбекистон БМТга аъзо бўлганининг 25 йиллиги нишонланмоқда\n12:19 / 08.03.2017\nЖеневада БМТнинг Инсон ҳуқуқлари бўйича кенгаши ва бошқа халқаро ташкилотларнинг 34-сессияси майдонларида Ўзбекистон Республикасининг Бирлашган Миллатлар Ташкилотига аъзо бўлганининг 25 йиллигига бағишланган брифинг бўлиб ўтди. Тадбирда қатор халқаро ташкилотлар, дипломатик корпус, академик ва экспертлик доиралари раҳбарлари ва вакиллари иштирок этди. Бу ҳақда "Жаҳон" ахборот агентлиги хабар бермоқда.\nБрифингда инсон ҳуқуқлари бўйича Миллий марказ директори Акмал Саидов ҳисобот билан чиқиш қилди. Иштирокчилар эътиборига мамлакатда сиёсий, суд-ҳуқуқ ва ижтимоий-иқтисодий соҳалардаги тизимли ва босқичма-босқич ислоҳотлар ҳақида батафсил маълумот тақдим этилди. Улар Ўзбекистоннинг БМТ муассасалари билан инсон ҳуқуқлари соҳасидаги ҳамкорлиги асосий йўналишлари билан таништирилди.\nМеҳмонлар Ўзбекистон Республикасини 2017-2021 йилларда ривожлантиришнинг бешта устувор йўналишлари бўйича Ҳаракатлар стратегияси билан танишишди. Шунингдек “Халқ билан мулоқот ва инсон манфаатлари йили” Давлат дастурининг тақдимоти ҳам ўтказилди.\nИнсон ҳуқуқлари бўйича БМТ Олий комиссари бошқармаси раҳбарияти Халқ билан мулоқот ва инсон манфаатлари йили доирасида Ўзбекистонда қабул қилинган чора-тадбирларга юқори баҳо берди. Ўзбекистонга инсон ҳуқуқларини ҳимоя қилиш, таъминлаш ва қўллаб-қувватлаш соҳасида белгиланган вазифаларни амалга оширишда ҳар томонлама ёрдам беришга тайёр эканликлари билдирилди.\nЖенева Дипломатик доираси президенти Роберт Блум мамлакатда халқ фаровонлигини ошириш, фуқароларнинг сиёсий, иқтисодий, ижтимоий ва маданий ҳуқуқларини таъминлашга йўналтирилган ислоҳотларга ижобий баҳо берди. Шу билан бирга, унинг таъкидлашича, буларнинг барчаси мустақиллик йилларида қонун устуворлиги асосида ўрнатилган очиқ ва барқарор сиёсий тизим туфайли амалга ошган.\nР.Блумнинг таъкидлашича, Ўзбекистонда иқтисодиёт, саноат секторини модернизация ва диверсификация қилиш, транспорт-коммуникация инфратузилмасини ривожлантириш, ўрта ва кичик корхоналарни қўллаб-қувватлашда тизимли ислоҳотларни ўтказиш бўйича комплекс чора-тадбирлар амалга оширилган.\n- Мамлакат белгиланган мақсад – ривожланган демократик давлатлар орасида муносиб ўринни эгаллаш, сиёсий ва иқтисодий тизимларни яхшилаш, халқнинг эркин ва фаровон ҳаётини таъминлашга изчил ҳаракат қилмоқда\nХалқаро меҳнат ташкилоти вакиллари ҳам Ўзбекистон ва ХМТнинг ўзаро қўшма ҳаракатлари туфайли меҳнат соҳасидаги асосий принциплар ва ҳуқуқларни илгари суришда анча яхши натижаларга эришилганини билдиришди.\nТаъкидланишича, ХМТ Ўзбекистон делегацияси жорий йилнинг июнь ойида ўтказиладиган Халқаро меҳнат анжуманининг 106-сессиясида иштирок этишини кутмоқда.\nБМТ Ўзбекистон Женева


"Барселона", "Реал", "Интер"... Афсонавий Луиш Фигу ҳаёти ва фаолияти / CHAMPIONAT.asia\n20:45"Тоттенхэм" "Валенсия" футболчисини харид қилади 0 20:26Суарес Неймар ва Лаутаронинг эҳтимолий трансферига муносабат билдирди 3 20:02Tuttosport: "Роналду ва де Лигтнинг "Ювентус"да қолиши аниқ" 1 19:42Ибрагимович ёзда фаолиятини якунламайди 3 19:31Спортчилар ижтимоий тармоқларда 0 19:21"Барселона" Виллиан учун сўнгги уринишни амалга оширади 2 19:13Такрор ва такрор кўришга арзийдиган 30та ўйин (1-қисм) 43 18:50"Интер" "Манчестер Сити" ҳимоячисига кўз тикмоқда 1 18:27Англия Премьер-лигаси тарихидаги энг зўр трансферлар ўнлиги маълум қилинди 8 18:05Тожикистон чемпионати. "Хўжанд" илк турда ЦСКАни мағлуб этди, Сидоровдан гол 4 17:42Нолито: "Роналду - буюк футболчи, аммо Месси барибир Мессида" 18 17:24АПЛ мухлисларсиз футболга тайёрланмоқда 1 17:20Ушбу мавсумнинг энг фойдасиз юлдузлари (Топ-11) 5 17:03"Челси" ўзига Италия чемпионатидан дарвозабон топди 1 16:39Агар улар терма жамоа бош мураббийлари бўлишганида... 6\n"Барселона", "Реал", "Интер"... Афсонавий Луиш Фигу ҳаёти ва фаолияти\n22 мар 18:50\nТеглар : Реал МадридЛуиш Фигу Барселона Португалия терма жамоаси\nФутбол тарихидаги энг яхши ярим ҳимоячилардан бири португалиялик Луиш Фигу ҳақида сиз билган ва билмаган фактлар.\nЖаҳон футболи афсонаси – португалиялик Луиш Фигу – асрлар оралиғида машҳурликка эришиб, қатор совринларга эга чиққан. "Барселона" мухлислари футболчини ашаддий рақиб – Мадриднинг "Реал" клуби сафига сафига ўтиб кетишини кечира олишмади. Лекин бир нарса аниқ - деярли ўн йил давомида Фигу Ла Лиганинг бу икки клуби мухлисларини хушнуд этиб келди.\nУнинг ҳисобида – рекорд даражадаги 106 голли пас бор. Бу рекордни яқинда Лео Месси янгилашга муваффақ бўлди. Бошқа бир натижа – Португалия термаси сафида 127 та ўйинда майдонга тушиш – узоқ вақт тенгсиз бўлиб келди, кейинчалик уни Криштиану Роналду яхшилай олди. Фаолиятидаги охирги ўйинни Луиш 2009 йил май ойида ўтказганди.\nЛиссабон порти ишчиси Антонио Фигунинг ёлғиз ўғли 1972 йил 4 ноябрь куни дунёга келди. Болакайга Луиш деб исм қўйишди. Онаси Мария Жоана Мадейра Португалия пойтахтида истиқомат қилувчи оила бекаси эди ва уй ишлари билан банд эди. Шу сабабли фақатгина оила бошлиғининг маошини барчасига етказиш зарур эди.\nЛуиш учун энг севимли машғулот футбол эди. Ўқишдаги ёмон баҳоларига қарамай, отаси Луишга кечгача кўча чангитиб юришига қаршилик қилмаган ва ҳатто, умридаги илк жамоасини топишда ёрдам берган. Тенгдошлари уни кўча жамоаси "Паштильяш"га олишади.\nЎйинлардан бирида у "Спортинг" скаутлари эътиборига тушади ва 11 ёшли болакай пойтахт жамоаси академиясига қабул қилинади. Жисмоний камчиликлари ўрнини нафақат мунтазам машғулотлар, балки иқтидор соҳиби учун махсус диета ёрдамида тўлдиришга ҳаракат қилинди. 17 ёшгача Фигу "Спортинг"нинг ёшлар жамоаси таркибида тўп тепди, 1989 йилдан бошлаб эса спортчини асосий жамоа таркибига жалб эта бошлашди.\nАммо футболчи биринчи ютуғига "Спортинг"да эришмаган. Фигунинг халқаро фаолияти клубдаги расмий дебютидан олдин бўлган: 1989 йил ёзида U-16 Европа Чемпионатида муваффақиятли иштирок этади.\nПортугалия терма жамоаси мусобақада зафар қучади, Луиш Фигу ва жамоадошлари ҳақида эса "Олтин авлод" дея гапира бошлашди. Орадан икки йил ўтиб жамоа билдирилган ишончни оқлаб, ёшлар ўртасида ҳам зафар қучади.\nХалқаро майдондаги муваффақиятларига қарамай, футболчи дастлабки икки мавсумда бор йўғи 3тадан учрашувда майдонга тушади. Дебют учрашувини Фигу 1990 йил апрелида ички чемпионат доирасида "Маритиму"га қарши беллашувда ўтказади. Хавбек бразилиялик легионер Марлон Бранданни алмаштирди.\nЁшлар ўртасидаги мундиалдаги иштирокдан сўнг, Фигу асосий таркибда туша бошлади. "Спортинг" сафидаги учинчи мавсумида у 43 ўйинда майдонга тушди ва биринчи голини уришга муваффақ бўлди. Бу 1991 йил декабрь ойида "Торренсе"га қарши учрашувда амалга ошди. Кейинчалик ўйинлари сони камаймади, самарали ҳаракатлар сони эса ошаверди.\nҲам футболчи, ҳам клуб учун 1995 йил ўта омадли келди. Фигу 10та гол урди, қайта-қайта 3- ва 4-ўринларни эгаллаётган "Спортинг" эса муросасиз курашда "Порту"га имкониятни бой беради. Аммо "шерлар" Португалия Кубогини қўлга киритади.\nФигу ана шундай юқори нотада Италияга йўл олади, лекин жанжал келиб чиқади. Хавбек ҳам "Ювентус", ҳам "Парма" билан шартнома имзолайди. Якунда бу Италия клублари икки йил давомида янги футболчи имзолашига тақиқ билан якунланади ва португалиялик "Барселона"га йўл олади. Каталония клубида унинг фаолияти ўта омадли давом этади.\nҚанотларда фаол ҳаракат қилувчи Фигу жамоадошлари Ривалдо ва Патрик Клюйверт билан биргаликда ҳужумдаги асосий фигуралардан эди. Сардорлик боғичига лойиқ кўрилган Луиш каталонияликларнинг биринчи легионер-сардорига айланди.\nФигу сабабли "кўк-анорранглилар" клубнинг 100 йиллик юбилейига икки бор Ла Лигада (1998 ва 1999 йилларда) ва Испания Кубогида ғолиб чиқди. Аммо Чемпионлар Лигасида жамоанинг омади чопмасди. Омадсизликлардан қайғурган мухлислар "Мадрид" ғалабалари туфайли икки баробар ранжишарди.\nБулар ҳам етмагандек, 2000 йил уларнинг севимлиси Фигу, эндигина Португалия термаси билан Европа чемпиони бўлган, Мадридга кўчиб ўтаётганини эълон қилди. Мухлислар ўзларини қўйгани жой топа олмаётган бир паллада, "Реал"да футболчининг маоши икки баробар ошиб, йилига 56 млн доллар бўлиши "ўлганнинг устига тепган" бўлди.\nЯрим ҳимоячи кечагина ўзини олқишлаган мухлислар ғазабига тез дуч келди. "Реал" таркибида "Камп Ноу"га биринчи сафаридаёқ футболчи томон нафақат норози ҳуштаклар, балки жисмлар ҳам йўналтирилди. Жумладан, чўчқанинг кесилган боши ҳам. Бу каби вазият йиллар давомида ўзгармади.\nФигу учун "Реал Мадрид" нафақат Ла Лигадаги икки чемпионлик, балки Чемпионлар Лигаси, УЕФА Суперкубоги ва Қитъалараро Кубок бош совринига эга чиқишида ёрдам берди. Испаниянинг машҳур Marca нашри 2013 йил Фигуни "Реал"нинг энг яхши 11 легионери қаторига қўшди.\n2005 йил 32 ёшли ярим ҳимоячи орзусини амалга оширди. У "Интернационале" билан шартнома имзолади ва А Серияда дебют қилди. "Интер" португалиялик билан қаторасига тўрт йил чемпионликни ўзиники қилди.\nОхирги мавсум сўнгида, яъни 2009 йил 16 майда Фигу фаолиятини якунлашини эълон қилди. Ярим ҳимоячи сўнгги бор 31 май куни майдонга тушди. "Атланта"га қарши ўйиннинг охирида стадион суҳандони Фигу алмаштирилишини эълон қилганида, бутун жамоа майдон четига терилиб, йўлакча ҳосил қилди ва бутун стадион афсонавий футболчини олқишлар билан кузатиб қўйди.\nФаолиятини якунлагач, у бироз вақт "Интер"да ишлади. 2015 йил январь ойида ФИФА президентлигига номзодини қўйди, лекин шу йил май ойидаёқ уни Жозе Моуринью ва Дэвид Бекхэм қўллашига қарамай, сайловда иштирок этишдан бош тортди.\nФутболчи аёлининг исми Хелен Сведин – Швециянинг собиқ таниқли моделларидан. Луиш ва Хелен 1996 йил танишишган, орадан уч йил ўтиб, уларнинг қизи Даниела дунёга келган. 2001 йил жуфтлик оила қурди ва бир йил ўтиб, уларнинг иккинчи қизи таваллуд топди. Унга Мартина деб исм қўйишди. 2004 йил Стелла дунёга келади. Фигунинг оиласи Миланда истиқомат қилади, лекин Швецияда дала ҳовлиси ҳам бор.\n2017 йил интервьюсида хавбек "Эль-Классико"да "Реал"га мухлислик қилишини айтиб ўтган. Шунингдек, спортчи собиқ жамоадоши, бугунги кунда "Қироллик клуби" бош мураббийи бўлган Зинедин Зидан ҳақида илиқ фикр билдирди.\nПортугалиялик ФИФАнинг ҳайрия акцияларида фаол иштирок этиб келади.\nАфсонавий Фигу Инстаграмда ўз саҳифасига эга. У ерда собиқ футболчи ҳам янги суратларни, ҳам ретро, испан клублари ва "Интер"да ўйнаган вақтларидаги суратларни чоп этиб боради. Шунингдек унинг саҳифасида футболчи шарафига номланган қўл соатлари ва маиший техника рекламасини учратишингиз мумкин.\n1989 – Ўсмирлар ўртасида Европа чемпиони (Португалия терма жамоаси)\n1991 – Ёшлар ўртасида Жаҳон чемпиони (Португалия терма жамоаси)\n1995 – Португалияда йил футболчиси (кейинги беш йилда ушбу соврин фақат Фигуга насиб қилган)\n1997 – УЕФА Кубок эгалари кубоги соҳиби ("Барселона" сафида)\n1997 – УЕФА Суперкубоги соҳиби ("Барселона" сафида)\n1998 – Испания чемпиони ("Барселона" сафида)\n1999 – Испания чемпиони ("Барселона" сафида)\n2000 – Европа чемпионати бронза медали соҳиби (Португалия терма жамоаси)\n2000 – Европанинг энг яхши футболчиси\n2001 – Испания чемпиони ("Реал Мадрид" сафида)\n2001 – ФИФА талқини бўйича дунёнинг энг яхши футболчтиси\n2002 – УЕФА Чемпионлар Лигаси ғолиби ("Реал Мадрид" сафида)\n2002 – УЕФА Суперкубоги соҳиби ("Реал Мадрид" сафида)\n2003 – Испания чемпиони ("Реал Мадрид" сафида)\n2004 – Европа вице-чемпиони (Португалия терма жамоаси)\n2006-2009 – Италиянинг тўрт карра чемпиони ("Интернационал" сафида).\nСуарес Неймар ва Лаутаронинг эҳтимолий трансферига муносабат билдирди 3\nНолито: "Роналду - буюк футболчи, аммо Месси барибир Мессида" 18\n"Барселона" "Бетис"даги ўйинчисини ортга қайтармоқчи 1\n"Барселона" Коутиньо учун 90 миллион евро хоҳламоқда 3\nИньеста футболчи сифатида "Барселона"га қайтиши мумкин?! 6\n"Барселона" Бернардески учун бир йўла икки ўйинчисини таклиф қилишга тайёр 7\n22 мар 19:10:01\nРеалга ўтиб Чемпионлар лигасида ғолиб бўлди! Барсада буни иложиси йўқ эди ўша пайтлар...\n23 мар 11:45:36\nBiz barsa muxlislari bu sotqini kechirmaymiz klubni qiyin axvolida tashlab ketgan Yana ustiga realga o'tgani bu xoinlik\n23 мар 10:18:02\n23 мар 02:12:49\nXURSHID POP UNITED 2020 фойдаланувчининг фикрига жавоб бериш\nБарсани Реалдан зур клуб деб уйлайдиганларга яккол мисол бу трансфер\n23 мар 02:11:59\nAdminla realda yiliga 56 million db adawmadilami hozirgi futbolcilayam bunca omidiyu 5,6 mln bosa kere\nБу трансфер нархи. Уша пайтдаги рекорд сумма эди\n22 мар 22:45:10\n22 мар 22:39:43\nFutboli yaxwi korib qoliwimga sababci bogan futbolci uyimda haligaca portugaliyaniyam barsaniyam realiyam interriyam figo yozilgan futbolkasi bor\n22 мар 20:03:35\nFigu dganda cocqani Kalasi kozimi oldiga keladi\n22 мар 19:50:35\nХОЙИН ! бошка тарифни узи ортикча.\n22 мар 19:09:30\nXaqiqat rost gapiradi\nShaxsan man uchun figo pulga uchgan sotqin!!!! Bir kun avval minbarga chiqib minglab muhlislar oldida hech qayyoqqa ketmayman deb,ertasi kuni azaliy prinsipial raqibning katta puliga uchub sotilgan oddiy va har qayerda uchraydigan sotqinlardan biri.\n22 мар 19:09:10\nTarixiy sotqin yoki buyuk o'g'irlik desaham bo'ladi\n22 мар 19:00:00


ЭДЕН АЗАР “ЧЕЛСИ” МАШҒУЛОТЛАРГА ҚАЙТДИ - Darakchi\nЭДЕН АЗАР “ЧЕЛСИ” МАШҒУЛОТЛАРГА ҚАЙТДИ\nСПОРТ 16.08.2017, 09:27\nЛондоннинг “Челси” жамоаси ярим ҳимоячиси Эден Азар клуб машғулотларига қайтди, деб маълум қилмоқда Sky Sports.\nБельгиялик футболчи июнь ойида миллий терма жамоаси сафида жароҳат олиб сафдан чиққанди. Кеча Азар жамоанинг умумий машғулотларига қайтди.\nМаълумот учун, “Челси” АПЛ 2-тури доирасида “Тоттенхэм”га қарши баҳс олиб боради. “Уэмбли”дан ўтадиган беллашувда Азарнинг тушиши кутилмоқда.


Ўзбекистонда коронавирус: 6 ноябрь асосий хабарлари\nСутка давомида 163 кишида коронавирус аниқланди, Ўзбекистонда коронавирус инфекцияси қайд этилганлар сони 68 223 нафарни ташкил қилмоқда.\nТОШКЕНТ, 6 ноя — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nМДҲ Ҳукумат раҳбарлари йиғилишида қандай масалалар муҳокама қилинди\nБир сутка давомида 163 кишида коронавирус аниқланди, Ўзбекистонда коронавирус инфекцияси қайд этилганлар сони 68 223 нафарни ташкил қилмоқда.\nЯнги касалланиш ҳолатларининг: 70 нафари Тошкент шаҳрида, 14 нафари Тошкент вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nБугуннинг ўзида 144 нафар бемор тузалди. Республика бўйлаб жами соғайганлар сони 65 477 нафарга етди. Соғайиш кўрсаткичи 96 фоиз.\nАйни пайтда 2 167 нафар беморга белгиланган стандартлар бўйича даво чоралари кўрилмоқда.\nЎзбекистонда жами 579 киши пандемия қурбони бўлди.\nҲукумат раҳбарлари йиғилиши\nМустақил Давлатлар Ҳамдўстлиги Ҳукумат раҳбарлари кенгашининг йиғилиши жума куни видеоконференция шаклида бўлиб ўтди.\nЎзбекистонда коронавирус: 5 ноябрь асосий хабарлари\nВазирлар Маҳкамаси раҳбарлари МДҲ доирасидаги иқтисодий ҳамкорлик масалаларига эътибор қаратиб, COVID-19 оқибатларини бартараф этиш ва аъзо давлатлар иқтисодиётининг ўсиш суръатларини тиклашга эътибор қаратилди.\nАҳолининг саломатлик ҳолати баҳоланиб, электрон базаси яратилади. Бунинг учун тиббиёт ходимлари планшет, мобил диагностика воситалари билан таъминланади.\n5 ёшгача бўлган болалар, ҳомиладор, туғиш ёшидаги ва 35 ёшдан ошган аёллар, 40 ёшдан ошган шасхлар доимий назоратга олиниб, скрининг текширувлари ўтказилади.\nКасалликка мойил бўлганлар индивидуал патронажга олинади.\nДунё бўйлаб инфекцияни юқтириб олган кишиларнинг сони 48,7 миллиондан ошди, 1,2 миллион ортиқ киши вафот этди, 32,2 миллиондан ортиқ киши тузалди. Энг кўп ҳолатлар АҚШда (9,6 млн), Ҳиндистонда (8,4 млн), Бразилияда (5,6 млн).\nCOVID-19 умумжаҳон пандемияси (1290)\n15:17 01.12.2020 (Янгиланган 16:04 01.12.2020)\nЙигитларнинг потенциалини, уларга кўрсатилаётган ёрдамни кўрмоқдаман, ўйлайманки, уларнинг келажаги катта бўлади. Агар мендан бирон бир нарса талаб қилинса, мен доимо яқинда бўламан, маслаҳат, ёрдам бераман. Оллоҳ сизларни қўлласин”, - деди спортчи.


Тушликка кетиб¸ дом-дараксиз йўқолди\n4 июль куни Абдували Ғуломовни қидиришда ëрдам сўраб мурожаат қилган яқинлари¸ унинг 24 май куни тушга яқин Истанбулдаги Оқ марказ савдо марказига ўзбекистонлик танишлари билан кўришиш учун¸ қайтмаганини билдирдилар.\nЎтган йил охирида Араб амирликларининг нарху навоси ва об-ҳавоси менга тўғри келмади¸ деган сабаб билан Истанбулда ўринлашган Абдували Ғуломов¸ Озодлик суҳбатлашган яқинлари таъкидича¸ бу ўзбеклар билан Туркияда доимий яшаш ҳужжатини олиш масаласида гаплашмоқчи бўлган.\nЎз исми айтилмаслигини сўраган Озодлик суҳбатдошларидан бирига кўра¸ икки ўзбекистонлик Абдувалига 30 минг доллар эвазига шундай ҳужжат ваъда қилиб келган.\nЯна бир манбага кўра¸ Абдувалидан 2000 АҚШ доллари қарз олиб¸ бу пулни узоқ вақт қайтармай юрган ўзбеклардан бири ўша куни уни тушликка чақириб¸ шу пулни қайтаришини билдирган ва Абдували бу учрашувдан қайтмаган.\nТушдан кейин унинг мобил телефони ўчган ва шундан бери Абдували Ғуломов дом-дараксиз йўқолган.\nБу хабар ортидан Абдувалининг Тошкентдан етиб келган онаси 31 май куни ўғли ижарада яшаб келган Шишли мавзеи маҳаллий полициясига ўғлининг йўқолиб қолгани юзасидан хабар берган ва Ўзбекистон фуқаросининг ғойиб бўлиши юзасидан расмий суриштирув бошланган.\nМазкур иш билан шуғулланаëтган полиция маъмури Фотиҳ Йилмазнинг Озодликка айтишича¸ бир ойдан кўпроқ вақтдан бери Абдували Ғуломовнинг қаерда экани¸ ким томонидан¸ нима мақсадда ўғирлаб кетилганига оид далил-маълумот йўқ.\n- Полиция тахминлар эмас¸ балки аниқ фактлар асосида иш олиб боради. Шу боис¸ биз Абдувалини ким¸ нима учун ўғирлади¸ деган мавзуда фараз илгари сура олмаймиз. Бу ҳақда маълумот кўп эмас. Борларини ҳам тергов сири боис¸ сизга очиқлай олмаймиз¸ деди Озодлик билан суҳбатда турк полицияси расмийси.\nАбдували Ғуломовнинг ғойиб бўлиши юзасидан ўз суриштирувини олиб бораëтган Мазлумлар номли инсон ҳақлари гуруҳи ҳуқуқшуноси Умар Юзгул¸ бу воқеада ҳали қоронғу томонлар кўплигини айта туриб¸ бир неча тахминни илгари сурди:\n- Биринчиси¸ бирга бизнес қилган ўзбек шериги бор. Улар орасида айланган пулнинг аниқ миқдорини билмайман¸ балки 100 минг доллардир¸балки оз¸ балки кўпдир. Иккинчиси¸ бу ишга у Истанбулда танишган бир аëлнинг алоқаси бўлиши мумкин. Учинчиси¸ катта пул эвазига турк ҳужжатини қилиб бераман¸ деган ўзбекларнинг ҳам бу воқеада қўли бўлиши эҳтимолдан холи эмас. Тўртинчиси¸ бу 17 миллион одам яшайдиган Истанбул ва бизнинг хаëлимизга ҳам келмаган воқеа бўлган бўлиши мумкин¸ дейди туркиялик адвокат.\nАбдували кимга керак бўлиши мумкин?\nТурк адвокати Юзгул¸ бу фаразлар ичида энг жиддийси¸ Абдували Ғуломовнинг махсус уюштирилган учрашув орқали ўзбек махфий хизматлари томонидан ўғирлаб кетилган бўлиш эҳтимоли эканини айтади:\n- Туркияда бизнес ва савдо қилиб юрган ўзбеклар¸ Абдувалини пул учун ўғирлаб¸ ëки ўлдириб кетишлари мумкин¸ албатта. Лекин бу иш эртами-кечми юзага чиқиб¸ уларнинг қўлга тушиш эҳтимоли баландлигидан бундай ишга қўл уриш унча осон эмас. Лекин Абдували ўзбек махсус хизматларига керак бўлган бўлса¸ уни бу ердан бемалол ўғирлаб кетишлари мумкин. Табиийки¸ бу ишни ўзбек махфий хизматлари турк ҳамкасблари билан яширин келишув асосидагина қила оладилар ва ундай ҳолда¸ бу ишнинг ҳиди ҳам чиқмайди¸ дейди туркиялик ҳуқуқшунос Озодлик билан суҳбатда.\nАсли Тошкентнинг шайхонтоҳуридан бўлган Абдували Ғуломов номи ҳам маҳаллий¸ ҳам халқаро ҳуқуқ ҳимоячиларининг диний эътиқоди учун оғир жазога тортилган ўзбекистонликлар рўйхатида кўп марта қайд этилган.\nЗотан у 1998 йил 29 сентябрда ëнидан героин ва граната¸ шунингдек Ҳизб-ут-Таҳрир исломий гуруҳи вараалари топилди деган асосда ҳибсга олиниб¸ 1999 йил 14 май куни Тошкент шаҳар суди ҳукми билан давлат тўнтариши қилишга уринганлик ва ноқонуний диний гуруҳга аъзоликда айбланиб 18 йилга озодликдан маҳрум этилган. Ўша йили Ўзбекистон Олий суд шикоят аризасини кўриб чиқиб¸ жазони 18 йилдан 15 йилга қисқартирган. Ғуломов жазони Қаршидаги 64/61 колонияда ўтаган.\nЎз ҳисоботларида Абдували ҳақида ҳам тўхталган Human Rights Watch инсон ҳақлари ташкилоти унинг фақат номозхон бўлгани учун қамоқхонанинг якка ҳужрасига ташлангани¸ бу ерда оғир қийноқларга солингани ҳақида ëзган эди.\nҚамоқдан чиққанидан сўнг Ўзбекистонда тижорат билан шуғулланган Абдували Ғуломов¸ 2011 йилда ўзининг яна жиддий айблар билан қамалиши ҳақидаги огоҳлантирувдан сўнг¸ Дубайга қочиб кетган.\nЎзбекистон ҳуқуқ тизимлари 2011 йилнинг 16 сентябрь куни уни қидирувга берган¸ Тошкентда қолган оиласидан унинг қаерда эканига оид маълумотни талаб қилиб келган.\nАйрим тахминларга кўра¸ ўзбек махсус хизматлари Абдували Ғуломовни ҳали ҳам Ҳизб-ут-Таҳрирдан воз кечмаган шахс сифатида кузатиб келган ва яна қўлга олган бўлиши мумкин.\nАбдували Ғуломов маҳкамасини кузатган ўзбекистонлик ҳуқуқ фаоли Суръат Икромов¸ кейинги пайтларда Ўзбекистон томонидан қидирувга берилган қочоқларни қаердан бўлса ҳам топиб келиш ҳаракатлари кучайгани ва шу жараëнда Абдувалининг ҳам Ўзбекистонга ўғирлаб келинганини эҳтимолдан соқит қилмаслигини айтади:\n- Билишимча¸ кейинги пайтларда йиллардан бери қочиб юрганларни топиб келиш ҳақида жиддий кўрсатма берилган ва булар фаоллашиб қолди. Абдувалига ўхшаб қочиб юрганларнинг оиласи¸ яқинларига босимлар жуда кучайган. Уларнинг телефони мунтазам эшитувда. Қочиб юрган ўғил телефон қилганида¸ унинг номерини аниқлаб¸ ўша яшаëтган жойида уни кузатиш йўлга қўйилган. Сўнгра маҳаллий полиция билан келишув асосида бундайларни ўғирлаб келишмоқда. Бу¸ айниқса¸ Россия ва Қозоғистонда кўп учрамоқда. Ўзбек махфий хизматларининг ҳатто Россия фуқароларини ўғирлаб келганини биламиз¸ дейди Суръат Икромов.\nОиланинг якка ўғли бўлган Абдували Ғуломовнинг Тошкентда аëли ва беш фарзанди ва онаси қолган ва улар Абдувалини таниган¸ билганлардан унинг йўқолиши ва ҳозирда қаерда эканига оид маълумот беришни сўрамоқдалар.\nҲозирча турк полицияси¸ унинг ўлдириб кетилганига оид тахминни жиддий ўрганмаëтган кўринади.\n- Ўликни топиш тирикни топишдан кўра осонроқ ва жасад бу вақтгача олдимизга чиққан бўларди¸ дейди ишга алоқадор полициячилардан бири.\nАбдували Ғуломовнинг Тошкентдаги яқинлари ҳам унинг қаерда бўлса ҳам¸ тирик эканига умид қилмоқдалар.\nДараги "Тоштурма"дан чиққан “бедарак”лар\nШу йилнинг 9 июнь куни Россия пойтахти Москвада номаълум шахслар томонидан ўғирлаб кетилган ўзбек қочқини Мирсобир Ҳамидқориев айни пайтда Тошкентдаги 1-сонли тергов ҳибсхонасида – “Тоштурма”да сақланаëтгани тасдиқланди.\nШу йил май ойида суд қарори билан Россиядан қочқинлик мақоми олган ўзбекистонлик кинопродюсер ва тадбиркор Мирсобир Ҳамидқориев Ўзбекистон Бош прокуратураси томонидан номи ва фаолияти жамоатчиликка нотаниш бўлган "Ислом жиҳодчилари" террорчи гуруҳига асос солганликда айбланиб¸ халқаро қидирувга берилган эди.\nЎзбекистон Россиядан экстрадиция қилинишини хоҳлаётган Юсуф Қосимохунов Москва вилоятида 14 декабрь куни бедарак йўқолди ва ҳуқуқ фаоллари ишончича¸ ҳозирда Ўзбекистон қамоғида сақланмоқда.\n48 ёшли асли андижонлик Юсуф Қосимохунов 2004 йилда Россияда "Ҳизб ут-Таҳрир" диний ташкилотига аъзоликда айбланиб, сал кам саккиз йиллик қамоқ жазосини ўтаб, озодликка чиққан эди.\nХудди шундай¸ Amnesty International халқаро ташкилоти Азаматжон Эрмаков Россияда қамоқдан озод этилгач¸ Москва аэропортига мажбуран олиб келиниб, Андижонга ўғирлаб кетилгани ҳақида баëнот тарқатган эди.\nРоссия тергов қўмитаси Азаматжон Эрмаков Ўзбекистонда эканини тасдиқлаб¸ унинг ўз ихтиёри билан қайтганини иддао қилган эди.\nАзаматжон Эрмаков 2011 йилнинг 1 июлида Ўзбекистон сўрови билан Нижний Новгородда ҳибсга олинган ва 18 ой ҳибсда сақлангач¸ озод қилинган ва ўша куниёқ бедарак йўқолган эди. Ўзбекистонда Азаматжон Эрмаков “исломий экстремизмда” айбланиб, қидирувга берилган эди.


“Golden boy—2021” соврини кимга топширилиши маълум бўлди - EFFECT.UZ\n. 16:23 | 22.11.2021\nПедри “Golden boy—2021” соврини қўлга киритди. “Барселона”нинг 18 ёшли футболчиси Tuttosport томонидан топшириладиган совринга эга чиқди. Испаниялик футболчи Букайо Сака, Жамал Мусиала, Родриго, Камаванига ҳамда Мейсон Гринвудлар орасида энг яхши ёш футболчи деб топилди.\nПедри ушбу мавсумни ростдан ҳам ёрқин ўтказди. Бу мавсум энг кўп ўйинда иштирок этган футболчига ҳам айланган эди. Афсуски, ҳозирда жароҳати туфайли камида 1 ой ўз жамоасига ёрдам беролмайди.\nЭслатиб ўтамиз, ўтган йили ушбу соврин норвегиялик ёрқин юлдуз Эрлинг Ҳоландга топширилган эди.\nTeglar:Barselona, Golden Boy-2021, Педри\n“Барселона” бўлажак Хавидан айрилиб қолиши мумкин


Саида Зуннунова ёки раҳбарнинг қаҳрига учраганимиз ҳақида – mulkdor.com\nСаида Зуннунова ёки раҳбарнинг қаҳрига учраганимиз ҳақида\nMarch 8 2019, 06:03 АдабиётЖамиятСиёсатТарих\nЁзувчилар уюшмасида Ш. Рашидовнинг “Қудратли тўлқин” романи муҳокама бўлди. Муҳокамада алоҳида рўйхатга киритилган кишиларгина қатнашишди. К. Яшин мени ҳам рўйхатда бор деб ўйлаб “ўқиб тайёрланинг” деб қўлёзмани берди. Икки кун ўтириб ўқиб чиқдим.\nФото: XABAR.UZ “САИД БИЛАН САИДА” фильмидан.\nМуҳокамада биринчи Уйғун гапирди. Сўзларидан қўлёзмани чала-чулпа ўқигани билиниб турар эди.\n– Ўзинглар биласизлар, – деб гап бошлади у. – Уйимнинг шундоққина ёнидан трамвай ўтади. Кеча-кундуз уйқу бермайди. Жуда нотинч жой. Сизнинг романингизни ўқиётганимда, ўлай агар, трамвай ўтганини мутлақо билмадим.\nУйғун роман муҳокамаси баҳона раҳбар – автордан тилёғламалик қилиб ўзига уй сўраётган эди.\nШундан кейин Воҳид Зоҳидов сўз олди. Унинг гапларидан романни мутлақо ўқимагани билиниб турарди.\n– Сиз чинакам маҳоратли совет ёзувчисисиз. Қаҳрамонларингиз ўзингизга ўхшаган пок одамлар. Ўқиб туриб нақадар гўзал фуқароларимиз бор деб қувониб кетасан киши. Бу романингиз ҳам аввалгилардай қўлма-қўл бўлиб кетишига аминман.\nУнинг ялтоқланаётганини, ёлғон гапираётганини авторнинг ўзи ҳам билиб турарди. Аммо Зоҳидовнинг бежама гаплари хуш ёққанидан мамнун кулиб ўтирарди.\nМуҳокаманинг охирроқларида менга сўз беришди. Мен ҳам кўпдан қолмай деб озроқ мақтаган бўлдим. Кейин қўлёзмада нотўғри ишлатилган сўзларни айтдим. Бунақа нотўғри сўзлар кўп эди. Уларни рўйхат қилиб олган эдим. Шулардан атиги бештасини айтдим. Шароф ака пешанасини тириштириб гапимни эшитгандай бўлди.\nОхирида унга сўз беришди. У ҳаммага миннатдорчилик билдириб, менга таъна қилди:\n– Сиз романни 1 марта ўқибсиз. 2 марта ўқиш керак эди.\nЁшлик қилибми, “гап келганда отангни аяма” деган гапга амал қилибми, “2 марта ўқиганда ҳам хато сўзлар тўғри бўлиб қолмайди-ку” деб юбордим.\nШундан бироз ўтиб Саиданинг “Сўқмоқлар” қиссаси “Шарқ Юлдузи” журналида эълон қилинади. Бир гуруҳ ёзувчилар қиссага ҳужум уюштирдилар. Уюшма ҳайъатида муҳокама қилдилар. Қиссани “Совет воқеалигига зид, ҳаётни бузиб кўрсатган” деб айблайдилар. Марказқўм ҳайъатида Саида масаласи муҳокама қилинади. Саида ўша кезларда ҳомиладор бўлганидан уни бюро мажлисига чақирмайдилар. Бюро ҳам “Сўқмоқлар”ни зарарли асар деб топади.\nСаида учун ҳамма йўллар беркилди. Радио, тв., матбуот Саидадан юз ўгиради. Бундай тақдир мени ҳам бошимга тушди. Асарларим босилмайдиган, тв., ҳам, радио ҳам асарларимни эшиттирмайдиган бўлди.\nБуларнинг ҳаммаси ўша “Қудратли тўлқин”ни танқид қилганим ва муаллиф – раҳбарнинг гапига гап қайтарганим учун эди.\n1964 йили “Уфқ” романим Ҳамза мукофотига тавсия қилинади. Рўйхатда Шайхзоданинг “Улуғбек” драмаси ҳам бор эди. Ўша йили 2 собиқ халқ душмани рўйхатга киргани учун мукофот ҳеч кимга берилмади. Мукофотга қўйилган асарлар ҳақида матбуотда фикрлар эълон қилинар эди. “Уфқ” тўғрисида А. Қаҳҳорнинг мақоласи босилди. У мақола охирида “Уфқ” тенгқурлари орасида ялтираб турибди” деб ёзган эди. Романимнинг мукофотсиз қолиб кетишига қисман шу жумла ҳам сабаб бўлди. А. Қаҳҳор тенгқурлари деганда Рашидовнинг ҳам романини кўзда тутган эди. Биз сабаб бўлиб бошқалар ҳам мукофотдан қуруқ қолишди. Келаси йили Шайхзоданинг номини ўчириб, Ш. Бурҳоновга Улуғбек роли учун мукофот берилди. Ҳа, муаллиф қолиб кетиб, Улуғбек ролини ўйнаган актёр мукофот олди.\nСаидахон вафот этганда Рашидов уйга қўнғироқ қилди.\n– Қачон, қайерда бўлди?\n– Эски шаҳардаги касалхонада.\n– Бошқа касалхона қуриб кетганмиди? – деди у ғазаб билан.\n– Икковимизни ҳам имтиёзли шифохонадан чиқариб юборишган.\nРашидов анча пайт жим қолди. Кейин:\n– Қандоқ ёрдам керак бўлса олдимга кел, – деб трубкани қўйди.\nЭнди менга ёрдам керак эмас эди.\nОрадан бирон ой ўтиб Рашидов мени чақирди. “Қирқ беш кун” романим маъқул бўлганини айтди. Суҳбат охирида у Саидахон олдида қарздор эканини, ундан узр сўрамоқчи бўлганини, афсуски, шу нияти амалга ошмай қолганини айтди.\nСаид Аҳмад, “Йўқотганларим ва топганларим”\nP.S. Ҳамма замонда ҳам раҳбарларга ҳақ гап бўлсада танқид ёқмаган, аксинча, ёлғон бўлса ҳам мақтов жуда ёққан. Шу жумладан раҳматли Шароф Рашидовга ҳам. Юқоридаги воқеа буни исботи.


Сурия шимоли-шарқидаги Ал-Ҳол жамлоғида болалар арава тортиб кетишяпти, 2020 йил, 14 январь. Бу ерда ИД жангариларининг оилалари сақланади. (Делил Сулаймон/AFP)\nДУШАНБЕ – Тожикистон ҳукумати «Ислом давлати» (ИД) парчаланганидан кейин уруш ичида қолиб кетган Суриядаги қочқинлар лагерларидан 500 га яқин фуқароларини ватанига қайтаришни режалаётгани ҳақида хабар берди.\nКоалиция кучлари ўтган йил март ойида ИДнинг Суриядаги сўнгги истеҳкомини эгаллаган.\nТожикистон ташқи ишлар вазири Сирожиддин Муҳриддиннинг сешанба (18 февраль) куни Душанбеда маълум қилишича, «Сурия лагерларида қолиб кетган барча фуқароларни Тожикистонга олиб келиш режалаштирилмоқда» деб хабар беради ASIA-Plus.\n«Биздаги маълумотларга кўра, ҳозирда Суриядаги жамлоқларда 500 га яқин тожикистонлик бор», деди у. «Халқаро ташкилотлар тақдим этган ахборотга кўра 212 нафар тожикистонлик аёл ва ёш болалар Суриядаги қочқинлар лагерларида ва улар уйга қайтишни истамоқда. Биз Суриядаги тожикистонликлар сонини аниқлаш чоралари кўрилмоқда, музокалар олиб бориляпти.»\nТожикистон ташқи ишлар вазири Сирожиддин Муҳриддин матбуот анжуманида нутқ сўзламоқда, Душанбе, 18 февраль. (Неъматилло Мирсаидов)\nСурия ҳукумати ҳамда «ИД жангарилари ва уларнинг шериклари» жойлашган жамлоқларни назорат қилувчи Сурия демократик кучлари билан музокаралар давом этмоқда, деди Муҳриддин.\n«Қувайт ва Суриядаги элчимиз Сурия томони билан музокара ўтказди», деди Муҳриддин. «Шунингдек, UNICEF ва ICRC (Халқаро қизил хоч қўмитаси) билан ҳам ҳамкорлик қиляпмиз. Иккала ташкилот Тожикистон ҳукуматининг репатриация ва реабилитация чораларига кўмаклашишга тайёрлигини билдирган.\nСурияда Тожикистоннинг муваққат дипломатик миссиясини очиш ҳақида берилган саволга Муҳриддин ушбу масала кўриб чиқилаётганини айтди.\nТожикистон ва бошқа Марказий Осиё давлатлари Сурия ва Ироқдаги радикаллашган фуқаролар ва уларнинг оила аъзоларини ватанига қатариш устида ишламоқда.\nҚозоғистон ҳукумати шу ой 600 дан ортиқ қозоғистонликни ватанига қайтариш бўйича операцияни якунлади. Ўтган йили май ойида Ўзбекистон Яқин Шарқдаги турли низо нуқталаридан 156 нафар фуқарони уйига қайтариш бўйича инсонпарварлик операцияси ўтказган эди.\nЎтган йил октярь ойида Ўзбекистон ҳукумати 64 та ўзбекистонлик, жумладан 14 нафар ёш бола ва уч ёшдан кичик болакайларни Ироқдан Тошкентга олиб келган.\nЎтган йил апрель ойида Тожикистон Ироқ қамоқхоналаридаги тожик аёлларининг 84 нафар фарзандини ватанига қайтарди.\nБолалар ватанига қайтиши билан тиббий кўрикдан ўтказилиб, керакли тиббий муолажаларни олишган ва эмланган. Болалар билан махсус тайёргарликдан ўтган психологлар ва мураббийлар ишлаган.\nЎтган ойда Тожикистон илк марта тожикистонлик ИД жангариларини экстрадиция қилишни режалаштирди, улар бир қатор ҳужумларга ва жангариликка ёллаш тадбирларига алоқадор деб топилган эди.\nТожикистон Миллий хавфсизлик давлат қўмитаси маълумотларига кўра, 2014 йилдан бери 1900 га яқин тожикистонлик Ироқ ва Сурияга кетган, деб ёзади ASIA-Plus нашри.\nНашрга кўра, уларнинг 1700 дан ортиғи халқаро қидирувга берилган шахслар эди. Яқин Шарқдаги тўқнашувларда тахминан 500 тача тожикистонлик ўлдирилган ва 700 дан ортиғи қўлга олинган.\nУларнинг айримлари Тожикистонга қайтарилган ва чет элдаги террорчилик ташкилотлари сафида жангарилик қилиш ёки ёллаш фаолиятини олиб боришда айбланган, деб хабар беради нашр.\nЎтган йил сентябрь ойида Бирлашган Миллатлар Ташкилотининг (БМТ) Сурияни текшириш бўйича комиссияси ал-Ҳол жамлоғида 70 минг киши сақланаётгани, уларнинг аксарияти аёллар ва 12 ёшдан кичик болалар эканлиги ҳақида хабар берган.\nКомиссия вакили Пауло Пиньейруга кўра, БМТга аъзо аксар давлатлар экстремизмга алоқадор бўлиши мумкинлиги боис болаларни, айниқса 12 ёшдан 18 ёшгача бўлган ўсмирларни ватанига қайтаришдан бош тортади.\nCурия жамлоқларидаги тожикистонлик аёллар ва болалар ватанига қайтарилади\nТожикистон ҳукумати курдлар назоратидаги Сурия жамлоқларда сақланаётган минглаб фуқароларини ўз ватанига қайтармоқчи.


Материалы за 04.11.2019 » "Kattaqo'rgon haqiqati" газетаси\nАнор мевасининг фойдали хусусиятлари ҳақида биласизми?\n04 ноябрь, 2019 0 111\nҲаммамизга маълумки куз кириб келиши билан ўлкамизда анор пишиб етилади. Демак, бу мевани истеъмол қилиш айни вақти. Шу сабабли биз, сиз азизларимизга бугун анор мевасининг фойдали ҳусусиятлари ҳақида ва нега уларни истеъмол қилиш фойдали эканлиги борасида тўхталишни лозим топдик.\n90 яшар олим алифбони такомиллаштириш юзасидан таклиф берди\n04 ноябрь, 2019 0 85\nАлифбоси иккига ажралган жамиятимизда 35 ёшдан катталар кириллга, кичиклар эса лотинга мойил. Ёши улуғроқлардан-ку лотин графикаси хусусида илиқ фикр эшитиш маҳол. Қарангки, истиснолар бор экан. ЎзФА Микробиология институтида лаборатория мудири бўлган Маҳмуд Закиров лотин алифбосини такомиллаштириш юзасидан таклифларини юборибди. Бу ҳақда zamin.uz хабар бермоқда.\n“Ўзингизни диабетга текширинг" хайрия акцияси бошланди\n04 ноябрь, 2019 0 83\nНоябрь - "Қандли диабет" ойлиги муносабати билан жорий йилнинг 14 ноябрига қадар Самарқанд вилоят эндокринология диспансерида "Ўзингизни диабетга текширинг" хайрия акцияси ўтказилмоқда.\n04 ноябрь, 2019 0 82\n04 ноябрь, 2019 0 59\nЎзбекистон Республикасининг эски намунадаги паспортларини янги биометрик паспортга алмаштириш учун белгиланган муддат якунланишига 2 ой, атиги 60 кун қолди. Шу муносабат билан ЎзР ИИВ МваФРББ эски намунадаги (нобиометрик) паспортларини алмаштиришга улгурмаган фуқароларга эслатма билан чиқди.\n2020 йилда фойда солиғи ставкаси оширилиши кутиляпти\n2020 йилда фойда солиғи ставкаси оширилиши кутилмоқда. Бу ҳақда «Фуқаролар учун бюджет 2020» лойиҳасида айтилган .\n04 ноябрь, 2019 0 90\n2020 йилда Ўзбекистонда давлат бошқаруви, адлия, прокуратура ва суд органлари фаолияти учун бюджетдан 5 трлн 770 млрд сўм ажратилиши кутилмоқда.\n4-сектор раҳбари Самарқанд ва Каттақўрғон туманлари аҳолисининг мурожаатларини тинглади\n04 ноябрь, 2019 0 54\nСамарқанд вилояти давлат солиқ бошқармаси бошлиғи, 4-сектор раҳбари Шодиёр Аҳмедов Самарқанд тумани Арабхона ва Каттақўрғон тумани Мелихўжа маҳалла фуқаролар йиғини ҳудудларида сайёр қабул ўтказди.


Гап масаллиқда эмасми? » Фаровон юрт\nХуллас, Бешариқ тумани ғаллакорлари ҳар қачонгидек бу йил ҳам Фарғона вилоятида биринчилардан бўлиб зафар қучишди. Давлат қабул пунктларига 30 минг тоннадан зиёд товар-дон ва 4900 тонна уруғлик-дон етказиб берилди.\n– Ғалла ўрим-йиғими зўр аҳиллик ва уюшқоқлик билан ўтказилиши натижаси бу, – дейди биз билан суҳбатда “Қўқондонмаҳсулотлари” АЖга қарашли Бешариқ туманидаги Рапқон дон қабул қилиш шахобчаси раҳбари Отабек Ортиқов. – Таъкидлаш жоизки, “Бўтабой Жуманов”, “Нуриддин Назирқулов”, “Нишонбой ота Сатторов”, “Асадбек Юнусалиевич”, “Худойназар Тўйчибоев”, “Хондамир” каби фермер хўжаликлари далаларида етиштирилган ҳосил чўғи ҳам, сифати ҳам ғоятда баланд бўлди. Фурсатдан фойдаланиб, биз уларга ва барча фермерларга ўз миннатдорчилигимизни билдирамиз.\nНавбатдаги суҳбатдошимиз Бешариқ “Агрокимёҳимоя” туман филиали мудири Тўлқинжон Юлдашев бўлдилар. – Минерал ўғит – мўл ҳосил гарови, деб бежиз айтилмаган, – дейди Т.Юлдашев. – 2020 йил ғалла ҳосили учун ажратилган ва амалда ўз вақтида етказиб берилган минерал ўғитлар самараси яққол сезилмоқда. Жумладан, жорий йилда мавжуд 9045 гектар ғалла майдонининг ҳар бир гектарига ўртача 731,1 кг дан аммиакли селитра, 418,5 кг дан суперфосфат ва 35,1 кг дан хлор калий берилди. Кўриб турганингиздай, натижа ҳар қачонгидан ҳам юқори бўлди. Минерал ўғитлардан ўз вақтида ва самарали фойдаланган деҳқон ҳеч қачон ютқазмайди.\nҲақ гап. Сув экиннинг жони бўлса, минерал ўғит-масаллиқ унинг озуқасидир.\nБешариқ “Агрокимёҳимоя” туман филиали таъминот бўлими бошлиғи.\n“Фаровон юрт” газетасининг махсус мухбири.\nAdmin. Жойлаштирган санаси: 8-07-2020, 11:03\nАсосий сахифа » "Фаровон юрт" газетаси » Гап масаллиқда эмасми?


13 июл 2021, 16:55\nИслом динида вакцина олишга тақиқ йўқ — Мусулмонлар идораси раиси ўринбосари\nИслом динида коронавирусга қарши вакцина олиш бўйича тақиқ йўқлиги айтилди. Таъкидланишича, динда харом дейилган нарсалар инсоннинг соғлигини сақлашда шундан бошқа чора қолмаса, ўша нарсадан фойдаланиш ёки уни истеъмол қилишга ҳам рухсат берилади. «Мутахассис шуни даво деб тайинладими, демак, бу ҳалол томонга ўтди», — деди Мусулмонлар идораси раисининг биринчи ўринбосари Ҳомиджон Ишматбеков.\n13 июл 2021, 11:50\nТошкентнинг 11 та туманида коронавирусга гумон қилинган шахслар ва инфекцияли беморлар учун 1 тадан махсус поликлиника ташкил этилди. Ҳар бир поликлиникага 3 тадан тиббий бригада бириктирилган. Улар рентген, кислород конденсаторлари, пульсоксиметр, дори-дармон ва тиббиёт воситалари билан таъминланган.\nПневмония билан касалланиш ҳолатлари ортмоқда\n11 июль куни Ўзбекистонда 458 нафар кишида коронавирус инфекцияси қайд этилди. 297 нафар кишида пневмония аниқланиб, 3 нафар бемор вафот этди.\n11 июл 2021, 09:38\nҲудудларда коронавирусга чалинган беморларини даволаш марказлари қайта иш бошламоқда\nСамарқанд ва Наманган вилоятларида 1000 ва 400 ўринли коронавирусга чалинган беморларини даволаш маркази қайта иш бошлади.\n9 июл 2021, 10:55\n8 июль куни 221 кишида пневмония аниқланди\nПайшанба куни Ўзбекистонда 482 нафар фуқарода коронавирус, 221 нафар кишида пневмония аниқланди. Шунингдек, сўнгги кун ичида 4 нафар коронавирус бемори вафот этди.\n8 июл 2021, 17:09\n8 июл 2021, 10:33\n7 июль куни 208 кишида пневмония аниқланди\nЧоршанба куни Ўзбекистонда 490 нафар фуқарода коронавирус, 208 нафар кишида пневмония аниқланди. Шунингдек, сўнгги кун ичида 2 нафар коронавирус бемори вафот этди.\n7 июл 2021, 10:30\n6 июль куни 195 кишида пневмония аниқланди\nСешанба куни Ўзбекистонда 471 нафар фуқарода коронавирус, 195 нафар кишида пневмония аниқланди. Шунингдек, сўнгги кун ичида 4 нафар коронавирус бемори вафот этди.\n6 июл 2021, 21:57\n6 июл 2021, 20:45\n«Чекловлар кўпинча «орқаси»да ҳеч кими йўқ, оддий фуқаролар учун ишлатилди» — депутат карантин чоралари кучайтирилиши ҳақида\nДепутат Расул Кушербаевнинг фикрича, карантин чораларининг кучайтирилиши амалда катта натижа бермайди, аксинча, аҳолининг ҳукумат ва ҳуқуқ-тартибот идоралари ходимларига нисбатан норозилигини ошириши мумкин. У ҳам коронавирусга қарши эмлашни мажбурийликка ўтказиш кераклигини таъкидлади.\n6 июл 2021, 20:24 1\nНурмат Отабеков COVID-19 га қарши мажбурий эмлаш ғоясини маъқуллашини маълум қилди\nКоронавирусга қарши кураш штаби аъзоси Нурмат Отабеков аҳолини COVID-19га қарши мажбурий эмлаш ғоясини тўғри деб ҳисоблайди. У бу борада Россия тажрибасини ўрганишни таклиф қилди.\n6 июл 2021, 11:12\n5 июль куни Ўзбекистонда 496 нафар кишида коронавирус, 172 нафар кишида пневмония аниқланиб, 3 нафар бемор вафот этди\nКеча Ўзбекистонда 496 нафар фуқарода коронавирус, 172 нафар кишида пневмония аниқланди. Шунингдек, сўнгги кун ичида 360 нафар бемор касалликдан соғайиб, Ўзбекистонда соғайиш кўрсаткичи 96 фоизни ташкил этмоқда.


Туркия Россияни авиация нормаларини бузганликда айблади\n01 июл 2022, Тошкент вақти: 03:11\nТуркия Транспорт вазири Бинали Йилдирим Pegasus авиакомпанияси ходимларига виза бермагани учун Россияни халқаро авиация қоидаларини бузганликда айблади.\nReuters маълумотига кўра, Йилдирим Россия ҳукумати ҳаракатини “сурбетлик” деб атаган.\nКеча Туркиянинг Pegasus Airlines авиакомпаниясининг Россияга рейслари 13 январга қадар бекор қилингани хабар қилинди. Самолёт экипажи аъзоларига Россия визаси берилмагани бунга сабаб қилиб келтирилди.\nТуркия билан Россиянинг сиёсий муносабатлари 2015 йилнинг ноябрь ойида рус ҳарбий учқичининг турк учувчилари томонидан уриб туширилганидан сўнг ёмонлаша бошлади.\n1 январдан бошлаб Россиянинг Туркияга нисбатан иқтисодий санкциялари кучга кирди, шунингдек, Туркия билан визасиз режим бекор қилинди.


31 октябр 2020, Тошкент вақти: 06:55\n6 июлда Россия суди «террорчиликни оқлаш»да айбланган журналист Светлана Прокопьевани айбдор деб топди ва уни 500,000 рубллик жаримага торди. Прокопьевага қўйилаётган айбловларни инсон ҳуқуқлари гуруҳлари кескин қоралаб келади.\nПсков шаҳри прокуратураси Иккинчи ғарбий туман ҳарбий судидан Прокопьевани олти йилга озодликдан маҳрум қилишни сўраган эди. Шунингдек, прокуратура Прокопьевага тўрт йил журналистика билан шуғулланишни ман қилишни сўраган.\nРоссияда Озод Европа/Озодлик радиоси рус хизмати («Радио Свобода») билан ҳамкорлик қилиб келаётган Прокопьеванинг ўзи эса унга қўйилган айбловларни рад этиб келади.\n3 июль куни журналист судда сўзлаган сўнгги сўзида «Ҳукуматни танқид қилишдан қўрқмайман. Ҳуқуқ-тартибот идораларини танқид қилишдан ёки хавфсизлик идоралари хато қилса, буни айтишдан қўрқмайман. Чунки мен фикримни айтмасам, ҳеч ким фикрини айтмаса, оқибати даҳшатли бўлишини биламан», деди.\nПрокопьева судни ўз қарорини чиқараётиб Россия жамияти асоси ҳисобланувчи принципларни эътиборга олишга чақирган эди.\n«Сўз эркинлиги, журналист мақоми, матбуот вазифасини назарда тутяпман. Мен ўз ишимни бажардим. Шахсий мажбуриятларимдан чиқадиган ҳеч қандай ишга қўл урмадим. Бу жиноят эмас», дея қўшича қилди у.\nПрокопьевага қўйилган айбловга журналист 2018 йилда «Эхо Москви» радиосига ёзган шарҳлари асос бўлди. Ўшанда у 2018 йилнинг ноябрида Федерал хавфсизлик хизматининг (ФСБ) Архангельск область бошқармаси биноси олдида қўлбола бомбани портлатиб ҳалок бўлган 17 ёшли йигитнинг ҳаракатларига муносабат билдирар экан, бу воқеа президент Владимир Путин ҳукмронлиги даврида юзага келган сиёсий режимнинг репрессияларига жавобан уюштирилган бўлиши эҳтимол, қабилида фикр билдирган эди.\nПрокопьева, шунингдек, мамлакатда сиёсий фаоллик кескин чекланганини, натижада аҳоли умидсизланиб қолганини хулоса қилган.\nРоссия матбуоти хабарларига кўра, портлашни амалга оширган ўсмир ўлимидан олдин ижтимоий тармоқларда ФСБни жиноят ишларига алоқадорликда айблаган.\n3 июль куни Озод Европа/Озодлик радиоси президенти вазифасини бажарувчи Дейзи Синделар билдирув эълон қилиб, «Россия айбловчилар иддаоларининг аксини қилиб келган таниқли мустақил журналистга қарши аёвсиз чора кўришга қарор қилгани бизни қаттиқ ташвишлантиради», деди.\n«Светлананинг шарҳлари фожиани изоҳлашга қаратилган эди. Унинг сўзларини “терроризмни оқлаш” дея талқин қилиш унинг овозини ўчиришни кўзлаб атайин ва сиёсий сабабларга кўра фактларни бузиб кўрсатишдан иборат бўлиб, Россия бошдан кечирган энг қоронғи даврлардаги мудҳиш суд томошаларини эслатади», деди Синделар ўз билдирувида.\nБу орада 30 дан ошиқ мустақил журналист Прокопьевани қўлловчи қўшма билдирувни эълон қилди.\n3 июль куни Европа Иттифоқи матбуот котиби Питер Стано Прокопьевага қўйилган айбловларни бекор қилишга чорлаб билдирув эълон қилди. Унда котиб журналистга қарши очилган жиноят иши Россияда «мустақил журналистлар ҳамда фуқаровий жамият учун тобора торайиб бораётган муҳитдан далолат беришини» таъкидлади.\nСтано билдирувида «Россия Федерациясини халқаро ҳамда ички мажбуриятларини бажаришга ҳамда инсон ҳуқуқлари ва фундаментал эркинликларни кафолатлашга, журналистлар қўрқувсиз, хавфсиз муҳитда ишлашини таъминлашга чорлаймиз», дейилади.\nHuman Rights Watch ташкилоти мазкур жиноят ишини нафақат Прокопьеванинг, балки барча россияликлар сўз эркинлигининг чекланиши, дея таърифлади.\n«Бу ҳолат Россияда ноқулай масалаларни кўтариш жиддий оқибатларга олиб келиши ҳақида бошқалар учун яна бир белгидир. Мамлакат расмийлари узоқ йиллардан бери айнан шундай қилишга уриниб келади», дейилади гуруҳ билдирувида.\nПрокопьева ишини Европа хавфсизлик ва ҳамкорлик ташкилоти, Черага билмас мухбирлар, Журналистларни ҳимоя қилиш қўмитаси ҳамда Европа журналистлари федерацияси ҳам қоралаб келади.


Маҳсулотларни рақамли маркировкалаш қоидалари тасдиқланди\nВазирлар Маҳкамасининг “Айрим турдаги маҳсулотларни мажбурий рақамли маркировкалаш тизими босқичма-босқич жорий этилишини таъминлаш чора-тадбирлари тўғрисида”ги 833-сон қарори юзасидан Давлат солиқ қўмитаси пресс-релизи.\n2020 йилнинг 31 декабрь куни Вазирлар Маҳкамасининг “Айрим турдаги маҳсулотларни мажбурий рақамли маркировкалаш тизими босқичма-босқич жорий этилишини таъминлаш чора-тадбирлари тўғрисида”ги 833-сон қарори қабул қилинди.\nУшбу қарор Вазирлар Маҳкамасининг 2020 йил 20 ноябрдаги “Айрим турдаги маҳсулотларни мажбурий рақамли маркировкалаш тизимини жорий этиш тўғрисида”ги 737-сон қарори талаблари асосида ишлаб чиқилди.\nУнга асосан қуйидагилар тасдиқланди:\n– Маҳсулотларни идентификация воситалари орқали рақамли маркировкалаш ва уларнинг айланмасини кузатиб бориш қоидалари;\n– “Asl belgisi” маҳсулотларни рақамли маркировкалаш ва кузатиб бориш миллий ахборот тизимига техник хизмат кўрсатиш ва фойдаланиш тартиби тўғрисидаги низом;\n– Алкоголь маҳсулотларини рақамли идентификация воситалари билан маркировкалаш хусусиятлари тўғрисидаги низом.\nШунингдек, тадбиркорлик субъектлари томонидан мазкур қарор билан тасдиқланган қоидалар ҳамда низомлар талабларига риоя этилишини назорат қилиб бориш вазифаси Давлат солиқ қўмитаси зиммасига юклатилди.\nМажбурий маркировкаланадиган маҳсулотларни ишлаб чиқарувчилар ва импорт қилувчиларга маркировка кодларини тақдим этиш юзасидан хизматлар кўрсатиш учун ягона тўлов (тариф) миқдори қўшилган қиймат солиғини ҳисобга олмасдан 1 код учун 68 сўм миқдорида белгиланди.\nҚарор талабларига кўра, айрим турдаги маҳсулотларни мажбурий рақамли маркировкалаш тизимини босқичма-босқич жорий этиш мақсадида Давлат солиқ қўмитаси ва “CRPT TURON” масъулияти чекланган жамият ўртасида тўғридан-тўғри музокаралар асосида давлат-хусусий шериклик битими тузилди.\nДавлат солиқ қўмитаси Молия вазирлиги ҳамда бошқа манфаатдор вазирлик ва идоралар билан биргаликда маҳсулотларни рақамли маркировкалаш бўйича ихтиёрий экспериментлар натижалари асосида:\n– 2021 йил 30 декабрга қадар дори воситалари ва тиббий буюмларни;\n– 2022 йил 1 мартга қадар сув ва салқин ичимликларни;\n– 2022 йил 1 майга қадар маиший техникаларни маркировкалаш ва кузатиш тартибларини Вазирлар Маҳкамасига тақдим этади.\nУшбу қарорга асосан Ҳукуматининг айрим қарорларига ўзгартириш ва қўшимчалар киритилди ҳамда айрим қарорлари ўз кучини йўқотди.\nДСҚ Стартегик ривожлантириш департаменти


Wednesday, 16 December 2015 19:08\n"Янги жаҳолат" рукни остидаги туркум эшиттиришнинг навбатдаги сони яна эфирда. Унда “ИШИД террорчи ташкилоти ва Афғонистон” мавзуси бобида фикр юритилади. Бизни тинглаб боринг.\nАфғонистоннинг янги президенти Ашраф Ғани ҳали шу йил бошида “Исломий Давлат” аталмиш террорчи гуруҳи ўз мамлакатида жадаллик билан уюшиш, мўлжал олиш, қарор бериш ва ҳужум қилиш даражасига етиб бораётгани билан огоҳлантирганди.\nНАТО кучларининг Афғонистондаги Бош қўмондони Жон Кэмпбелл эса, бир неча вақт олдин қилган чиқишида “Исломий Давлат” гуруҳи мамлакатда жадаллик билан ўзига янги жангарилар ёллаётган эса-да, ҳалигача, тўлиқ фаолиятга киришиш салоҳиятида эмаслигини баён қилганди.\nАммо шу пайтгача Афғонистон хавфсизлигига масъул ҳеч бир томон мамлакатдаги “Исломий Давлат” жангариларининг сонига оид аниқ маълумотларни келтирмаган.\nТурли хил манбаларда сони бир неча юздан бир неча мингтагача экани тахмин этилаётган Ўзбекистон Исломий Ҳаракатидан ташқари Афғонистонда “Исломий Давлат” сафларига ёлланаётган жангариларнинг асосан собиқ толиблар экани айтилади.\nЭслатиб ўтиш жоиз, “Исломий Давлат” гуруҳига расман байъат келтирмасидан аввал Ўзбекистон Исломий Ҳаракати ҳар икки Толибон ҳаракати ва улар шерикларининг энг яқин иттифоқчиси бўлиб келган.\nЛондондан Толибон масалалари бўйича халқаро таҳлилчи Антонио Жузтоцци Афғонистоннинг аксарият Марказий Осиё давлатлари билан чегарадош шимолий-шарқий минтақаларида “Исломий Давлат” номи остидаги ҳаракат жангариларининг маҳаллий толиблар билан нега бунчалик апоқ-чапоқ эканликларини, бир томондан, айни шу омил билан ҳам изоҳлайди.\n“Афғонистон жануби-шарқи билан солиштирганда, “Исломий Давлат” Афғонистон шимолида нисбатан заиф. Яъни, толибларга тўғридан-тўғри жиддий хавф солиш қудратида эмас.\nҚўлларида бирор бир ҳудудлари йўқ. Саноқлари ҳам бир неча юз сонда. Яқинда ажралиб чиққанликлари боис, қўмондонлари ҳам ҳануз толиблар билан яхши алоқада бўлишлари, уларга яхшироқ молиявий ва техник кўмак кўрсатган бўлишлари мумкин. Бундан ташқари, “Исломий Давлат” гуруҳининг маҳаллий етакчилари ойлаб қўл қовуштириб ўтиргандан кўра, жангларга бош қўшишса, бу – ўзларининг обрўлари учун яхшироқ бўлишига оид тўхтамга келган бўлишлари мумкин”, - дейди халқаро таҳлилчи.\nЯқин Шарқдаги бу қудратли гуруҳнинг Афғонистондаги фаоллашуви мамлакатда янги миллий бирдамлик ҳукумати иқтидорга келган ўтган саккиз ойлик даврга тўғри келади.\nХудди шу манзарада, йилларки, ўзларининг якто амирул мўмининлари Мулла Муҳаммад Умарга содиқ бўлиб келган ҳар икки Толибон сафларидаги сўнгги йиллардаги бўлиниш эса, ҳатто, халқаро ҳарбий таҳлилчиларнинг эътиборини тортган воқеъликлардан бирига айланган.\nЧунки шу пайтгача на-да Афғонистон ва на-да Покистонда юзлаб сондаги толибларнинг бошқа бир жангари гуруҳ сафларига ўтиб, унинг лидерига расман байъат келтиришлари ҳеч қачон кузатилган эмас.\nУстига устак, Яқин Шарқдаги “Исломий Давлат” гуруҳи ўзининг минтақадаги лидерлари этиб ўз вақтида собиқ ҳаракат етакчиси Мулла Муҳаммад Умарга яқин юқори мартабали собиқ Толибон қўмондонларини тайин этган.\nҚадрли тингловчилар, сиз муқаддас Машҳад шаҳридан эфирга узатилаётган бир соатлик оқшомги дастуримизда "Янги жаҳолат" рукни остидаги туркум эшиттиришнинг навбатдаги сонини тинглаяпсиз. Ушбу эшиттиришнинг матнини ўқиш ва садосини тинглаш имконига радиомизнинг интернет сайти uzbek.irib.ir орқали хоҳлаган пайтда эга бўлишингиз мумкин.\nМавжуд ҳолат бу йилги баҳорги амалиётларининг аввалидаёқ марказий афғон ҳукуматини мушкул аҳволда қолдиришга муваффақ бўлган эса-да, Афғонистон Толибон ҳаракатини ўз ичидан пайдо бўлган жиддий хавф билан юзма-юз келиш мажбурияти остида қолдирган.\nАфғонистоннинг шарқий Нангарҳор вилоятидан аввал жанубий Ҳелманд вилоятида ҳам “Исломий Давлат”га янгитдан ёлланган жангарилар ва маҳаллий толиблар орасида қақшатқич жанглар кечгани, ҳар икки томон ҳам жиддийгина талофат беришгани, шунингдек, орада гуруҳ аъзоларининг ғарбий Фароҳ вилоятида ҳам қарши жангларга ўтишганига оид хабарлар олинганди.\nАфғонистоннинг, айниқса, жанубий, жанубий-шарқий ва шарқий минтақалари, йилларки, Толибон ҳаракатининг асосий таянч нуқталари бўлиб келган.\nХудди шу боис ҳам, Афғонистондаги “Исломий Давлат” жангариларининг бу ҳудудларга дастлабки ҳужумларини гуруҳнинг бундан бир неча йил аввалги Сурия ва Ироқдаги хатти-ҳаракатларига қиёс бераётган ҳарбий таҳлилчилар ҳам йўқ эмас.\nБу икки мамлакатда “Исломий Давлат” янги гуруҳ сифатидаги фаолиятини ўзининг ўзагини ташкил этган “ал-Қоида” тармоғи жангариларига қарши курашдан бошлаганди.\nУстига устак, глобал халифалик қуриш илинжида бўлган Яқин Шарқдаги “Исломий Давлат” гуруҳидан фарқли тарзда, шу пайтгача Толибон ҳаракатининг асосий мақсади – Афғонистон ва Покистоннинг ўзида исломий давлат барпо этиш бўлиб келган.\nБундан ташқари, ҳар икки Толибон ҳаракати ҳам орада кечган вақт давомида у ёки бу кўринишда тинчлик музокараларига мойиллик кўрсатиб келишгани билан ҳам Яқин Шарқдаги “Исломий Давлат” гуруҳидан фарқланишади.\nMore in this category: « Янги жаҳолат\tЯнги жаҳолат »


ТАФАККУР ҚИЛИНГ | OK.RU\nNews FeedTopics 2 775Photos 2 269Videos 99Participants 7 252\nБисмиллахир Рохманир Рохим. Биринчи гуноҳи кабира КАТТА ШИРК Катта ширк Аллоҳга бирон бир нарсани шерик қилиш, тенг билиш ва у зот билан бирга тош, дарахт, куёш каби бошқа нарсаларга ибодат қилишдир. У гуноҳи кабираларнинг энг каттасидир. Аллоҳнинг Ўзи сақласин. «Албатта, Аллоҳ Ўзига (бирон нарсанинг) шерик қилинишини кечирмас. Шундан бошка гуноҳларни Узи хохлаган кишилар учун кечирур...» (Нисо сураси, 48). Яъни ширкни кечирмайди. Ўзи хохлаган бандаларининг ширкдан бошка гунохларини кечиради. Ширк Аллох таолонинг: «...Албатта, Аллоҳ (Ўзи хохлаган бандаларининг) барча гунохларини мағфират килур. Албатта, Унинг ўзигина мағфиратли, мехрибондир» (Зумар сураси, 53), ояти каримасидаги «барча гуноҳлар» сирасига кирмайди. «..Чунки ширк келтириш катта зулмдир» (Луқмон сураси, 13). Яъни, ширк қабиҳ амал ва яққол зулмдир, бир нарсани ўз ўрнидан бошқа ўринга қўйиш, ҳаққини поймол қилишдир. Кимки яратувчи билан яралмиш махлуқни, илох билан бут-санамни баробар деб билса, шак-шубҳасиз, у аклсиз, аҳмокдир. «Золим» деб номланишга, ҳайвонлар қаторида саналишга лойикқдир. «Албатта, кимда-ким Аллоҳга ширк келтирса, Аллоҳ унга жаннатни ҳаром қилур». Кимки Аллоҳдан бошқани илох деб эътиқод қилса, ҳеч качон жаннатга кирмайди, деган маъноларни укиб олиш мумкин. Чунки жаннат Аллоҳни бир деб билувчи муваҳҳидлар маконидир. «...унинг борар жойи дўзахдир. Зулм қилгувчилар учун бирон ёрдамчи бўлмас» (Моида сураси, 72). Яъни, унинг учун Аллоҳнинг азобидан қутқарувчи ҳам, ёрдамчи ҳам бўлмас. Бу ҳакда кўплаб оятлар мавжуд. Кимки Аллоҳга иймон келтириб, мўмин холида вафот этса, гарчи дўзахда гуноҳига яраша азобланса-да, аниқ жанн ҳолида ўлган кимса, шак-шубҳасиз дўзахийдир. Бухорий ва Муслим ривоятида келган ҳадиси набавиййада шундай дейилади: «Расулуллох соллаллоҳу алайҳи васаллам «Сизларга гуноҳи кабираларнинг энг катталари ҳақида хабар берайми?» деб уч бор сўрадилар. Биз: «Ха», дедик. «Аллоҳга ширк келтириш, ота-онага ок бўлиш», дедилар. Суянган холда эдилар, шундан сўнг ўтириб олдилар-да: «Огоҳ бўлинглар, ёлғон гапириш ва ёлғон гувохлик бериш», дея такрорлайвердилар. Ҳаттоки, биз канийди, сукут килсалар, дедик» (Муттафақун алайҳ). Расулуллоҳ соллаллоҳу алайҳи васаллам: «Ҳалок этувчи еттита гуноҳдан сакланинглар», дедилар-да, биринчи навбатда Аллохга ширк келтиришни зикр бўлганидек, Аллохга ширк келтириб мушрик қилдилар. Расулуллоҳ соллаллоҳу алайҳи васаллам айтдилар: «Эй Ибн Хаттоб, бор, одамларга «жаннатга факатгина мўминлар киради», деб жар сол» (Муслим, Аҳмад ривояти). Фойда Инсонларнинг кўп сўзлари уламолар наздида куфрдир. Масалан, Аллоҳ исмларидан бирортасини, ё буйруғини, ё ваъдасини ёки тахдидини масхара қилиш. «Агар Аллох менга фалон ишни буюрганида, қилмасдим», «Агар қибла манови тарафда бўлганида, у ёқка қараб намоз ўкимасдим» каби, ёки «Намозни тарк этмагин, бўлмаса Аллох жазолайди», дейилса, «Шунчалик қийин аҳволда ва касал бўлсам ҳам жазолайдиган бўлса, унда менга зулм килибди», дейиш. «Агар менга фалон нарса ҳақида пайғамбарлар-у фаришталар гувохлик берганида ҳам тасдикламасдим», «Фалончи. назаримда яхудийга ўхшайди», «Аллох инсоф-адолат қилиш учун турди ёки ўтирди», «Агар пайғамбар айтгани рост бўлса, нажот топибмиз», каби сўзларни айтиш. Бошига мусибат тушганида: «Боламни ва молимни олдинг, ўзи нима қиляпсан?» деб дод солиш. Жаноза намозидан бошқа намозни мазах қилган ёки мумкин деб билган ҳолда бетаҳорат ўқиш. Икки киши тортишиб колиб, улардан бири: «Ла ҳавла ва ла куввата илла биллаҳ», деганида иккинчиси: «Ла ҳавла ва ла куввата илла биллаҳ» деган билан қорин тўймайди», дейиши. Муаззиннинг азонини эшитганда: «У ёлғон гапиряпти» дейиш. «Аллоҳ таоло одам ўлдириш, зино, зулм каби ҳеч бир замонда ҳалол бўлмаган ишни ҳаром қилмаганида эди», деб орзу қилиш. «Иймон нима» деб сўралганида «Билмадим», дейиш. Яна айрим сўзлар борки, улар аниқ куфр калимаси бўлмаса-да, ҳаром бўлиб, айтган киши кофир бўлиб қолиши эхтимоли бор. Масалан, «Тирнокларингни олиб юр. Бу суннат» дейилганда, «Суннат бўлсаям олмайман», дейиш. Мусулмонга: «Аллох оқибатингни хайрлик қилмасин» ёки «Иймонингдан жудо килсин», дейиш. Бир кишидан қасам ичишни талаб этса-ю, у Аллох номига қасам ичмокчи булганида, «Хотиним талоқ бўлсин», деб қасам ичишини талаб этиш. Бир кишига: «Сени кўрсам, ўлимни кўргандай бўламан», дейиш. Бир жойга матосини қўйиб: «Уни Аллоҳга топширдим», деган кишини «Матоингни ўғрига эргашиб юрмайдиган (яъни, ўғрини тутиб бермайдиган) зотга топширдингми?» дейиш. Бир киши тепарок жойга имом- хатибга ўхшаб ўтириб олса-ю, бошқалар ундан турли масалаларни сўрашса, (бу билан уламоларни масхара қилмоқчи бўлса) ёки биронтаси «Бир коса шўрва илмдан яхшироқ», деса. Бир кишининг белига аркон орқалаб олганини кўриб «Бу нима?» деб сўрашганида, «Зуннор», дейиши. Муаллимнинг: фарзандларимизнинг устозларига эҳсон қилиб турадилар», дейиши. «Насронийлик мажусийликдан яхширок» дейиш. Мусулмонга қарата: «Динсиз, иймонсиз, эътиқодсиз. Сен фожирсан, фосиқсан, мунофиқсан», дейиш. Аллоҳ таолодан бизни Китоб ва суннатга амал килган ҳолимизда вафот эттиришини сўраймиз. Албатта, раҳмлиларнинг раҳмлироғидир! «Яхудийлар мусулмонлардан яхширок, улар фарзандларимизнинг устозларига эҳсон қилиб турадилар», дейиши. «Насронийлик мажусийликдан яхшироқ» дейиш. Мусулмонга қарата: «Динсиз, иймонсиз, эътиқодсиз. Сен фожирсан, фосиқсан, мунофиқсан», дейиш. Аллоҳ таолодан бизни Китоб ва суннатга амал қилган ҳолимизда вафот эттиришини сўраймиз. Албатта, у раҳмлиларнинг раҳмлироғидир!\n#Викторина Ассалому алайкум ва раҳматуллоҳи ва барокатуҳ. Азиз биродарлар,бу ерда ўзаро ислом динидан илми мажлис,савол жавоб қилиб борамиз. Албатта,бунда уч кишига ажру савоб бор,булар савол берган,жавоб берган ва тингловчи кишиларгадир. Агар сизда илм бўлмаса кузатиб боринг. Умар ибн Ҳаттоб розиёллоху анху айтадилар "Инсонни илмли бўлишдан икки нарса тўсади,бири ўта ҳаёчанлик иккинчиси кибр" Барчамизга барокотли қилсин,Амийн! Бунинг ун озрог масъулият ва хусни хулк хурмат эхтиром талаб этилади бир биримиз ун килинган муомалада айникса энди дустлар грухимиз коидаларини бир тушунуб олсак хар кандай ноурин берилган савол учирилади керагидан ортик расм куйилмайди грух аъзолари бир бирларини хакорат килишмайди номахрамлар билан ўзаро личкада ношарий сухбат бўлмасин 😃😀😄😂😬😅😉😍😜😘🙏 мана шунга ўхшаш смайликлар киритилмасин. 😊бу смайликга рухсат. экран ортида ўзингиз қанча кулсангиз қаршилигимиз йўқ ва бўлмайди ҳам. савол жавобдан бошқа бьғлиқ бўлмаганҳ гаплар ёзилмасин. саволга жавоб топган иштирокчи савол бериш хуқуқини қўлга киритади.Агар жавоб топган иштирокчини саволи бўлмаса,кимда саволи бўлса мархамат деб айтади сўнг бошқа иштирокчи савол ёзади. савол ёзавотганда савол калимасини оллига ёпиштириб (#) мана шу белгини қўйиб ёзинг,( #савол ) Одоб ахлоқингизни кузатувчи ва иштирок этувчи иштрокчиларга намуна қилган холда қатнашишингиз сўраймиз. Агар талаб қилинган қоидаларга амал қилсангиз қатнашинг,амал қилмасангиз тинчгина кузатинг . максадимиз динимизни мукаммал урганиш ва уни етказиш булса мархамат бирга баробар булайлик. грух ривожи ва тинчлиги ун шу коидага амал килинишини лозим деб билдик. маъмурият. (аёллар учун савол жавоб грух хохишмандлар бўлса қўшилсин https://ok.ru/group/56364363022569)\nАссалому алайкум ва рохматуллохи ва барокатуҳ. Биродарлар,инша Аллоҳ груҳимизга Имом Заҳабийнинг Гуноҳи кабиралар номли китобидан мавзулар чиқарамиз.Бу китоб алҳли илмлар ва ҳалқ орасида жудаям машхур китоблардан бири.Сиз бу китобни исмини эшитган ёки ўқиган бўлсангиз керак. Ушбу китобда қайтарилган ва ҳаром қилинган бир қанча улкан гуноҳлар – гуноҳи кабиралар ҳақида сўз боради. Аллоҳ ва Унинг Расули Китобу суннатда қайтарган ишлар гуноҳи кабирадир. Расулуллоҳ соллаллоҳу алайҳи васаллам айтадилар: «Модомики, банда катта гуноҳлардан четланар экан, беш вақт намоз, жума кейинги жумагача ва рамазон кейинги рамазонгача бўлган кичик гуноҳларга каффоратдир» (Муслим ва Термизий ривояти). Демак, қайси гуноҳлар кабира эканини билиб олишимиз жуда муҳим. Токи улардан четланайлик ва Раббимиз раҳматига мушарраф бўлайлик.\n🌸 Расулуллоҳ ﷺ:“Жума куни менга кўп саловот айтинглар. Чунки менга ҳар жума умматимнинг менга айтган саловоти кўрсатилади. Ким менга кўп саловот айтган бўлса, (Қиёматда) менга энг яқинлардан бўлади”. Расулуллоҳ соллаллоҳу алайҳи васалламга саловат айтинг! 🌸АЛЛОҲУММА СОЛЛИ 🌸АЪЛАА САЙЙИДИНА 🌸МУҲАММАД Савобга эга бўлишнинг онсон йўли! Бу маълумотни яқинларингизга улашинг, кўп саловот ва салом айтилишига САБАБЧИ бўлинг. ЭНГ КЎП ТАРҚАТИНГ!📲\nШИФО ОЯТЛАРИ "Шифо" сўзи қатнашган олтита оят шифо оятлари, дейилади. Ривоят қилинишича, Абулқосим Қушайрийнинг фарзанди оғир касал бўлиб қолганда унга шифо оятлари ўқилган. Натижада бемор тезда соғайиб кетган. Шифо оятлари қуйидагилар: 1. "Мўмин қавм дилларига шифо - ором беради" (Тавба сураси, 14-оят). 2. "Диллардаги нарсаларга шифо" (Юнус сураси, 57-оят). 3. "Унда одамлар учун шифо бордир" (Наҳл сураси, 69-оят). 4. "Биз мўминлар учун шифо ва раҳмат бўлган Қуръон оятларини нозил қиламиз" (Исро сураси, 82-оят). 5. "Касал бўлган вақтимда Унинг Ўзи менга шифо беради" (Шуаро сураси, 80-оят). 6. "Айтинг: "(Қуръон) имон келтирган зотлар учун ҳидоят ва шифодир" (Фуссилат сураси, 44-оят). Бу маълумот Иброҳим Ҳаққийнинг "Руҳул баён" номли тафсиридан олинди. "Қуръон қалблар шифоси" китобидан. •┈•┈•┈•┈•❁☀❁•┈•┈•┈•┈•\nХОЗИРГИ ҚИЗЛАР НОМУСИНИ ЙӮҚОТИШИГА КИМ САБАБ ЙИГИТЛАРМИ ?\nБенамозларга кучли насиҳат Нега намоз ўқимайсиз?\nMishari Alafasy – Al-Kafirun from Mishary Alafasi Musshaf\nСАВОЛ:Аллоҳга Ибодат қилаётган кишида учта сифат топилмаса ибодати саҳиҳ бўлмайди. У учта сифат нима? (буни ҳамма билиши шарт)\nUzbek qizi haqida juda ogir maruza Salohiddin domla\n#Викторина Ассалому алайкум ва раҳматуллоҳи ва барокатуҳ. Азиз биродарлар,бу ерда ўзаро ислом динидан илми мажлис,савол жавоб қилиб борамиз. Албатта,бунда уч кишига ажру савоб бор,булар савол берган,жавоб берган ва тингловчи кишиларгадир. Агар сизда илм бўлмаса кузатиб боринг. Умар ибн Ҳаттоб розиёллоху анху айтадилар "Инсонни илмли бўлишдан икки нарса тўсади,бири ўта ҳаёчанлик иккинчиси кибр" Барчамизга барокотли қилсин,Амийн! Бунинг ун озрог масъулият ва хусни хулк хурмат эхтиром тала\nP.S Мавзудан ташқарига чиқилмасин, лақмалик, эзмалик қилинмасин, Расулуллоҳ алайҳиссалом хулқларини намуна қилган ҳолда, одобга риоя қилиб савол ва жавоблар ёзилсин.\nРасулуллоҳ ﷺ:“Жума куни менга кўп саловот айтинглар. Чунки менга ҳар жума умматимнинг менга айтган саловоти кўрсатилади. Ким менга кўп саловот айтган бўлса, (Қиёматда) менга энг яқинлардан бўлади”. АЛЛОҲУММА СОЛЛИ АЪЛАА САЙЙИДИНА МУҲАММАД\nБисмиллахир Рохманир Рохим. Биринчи гуноҳи кабира КАТТА ШИРК Катта ширк Аллоҳга бирон бир нарсани шерик қилиш, тенг билиш ва у зот билан бирга тош, дарахт, куёш каби бошқа нарсаларга ибодат қилишдир. У гуноҳи кабираларнинг энг каттасидир. Аллоҳнинг Ўзи сақласин. «Албатта, Аллоҳ Ўзига (бирон нарсанинг) шерик қилинишини кечирмас. Шундан бошка гуноҳларни Узи хохлаган кишилар учун кечирур...» (Нисо сураси, 48). Яъни ширкни кечирмайди\nҚуръон суннатда Ширк ҳақида нима дейилганини биласизми? Биродарларингиз ҳам ўқишини хохласангиз класс босинг ва ё қайдингизга жойлаб баҳам кўринг. #Гуноҳи_кабиралар\nJonim Fido Sizga Ё Расулоллох\nАссалому алайкум ва рохматуллохи ва барокатуҳ. Биродарлар,инша Аллоҳ груҳимизга Имом Заҳабийнинг Гуноҳи кабиралар номли китобидан мавзулар чиқарамиз.Бу китоб алҳли илмлар ва ҳалқ орасида жудаям машхур китоблардан бири.Сиз бу китобни исмини эшитган ёки ўқиган бўлсангиз керак. Ушбу китобда қайтарилган ва ҳаром қилинган бир қанча улкан гуноҳлар – гуноҳи кабиралар ҳақида сўз боради. Аллоҳ ва Унинг Расули Китобу суннатда қайтарган ишлар гуноҳи кабирадир. Расулуллоҳ соллаллоҳу алайҳи васаллам айтад\nБу китобда 68 та гуноҳ кабираларни бирма бир рақмлар остида ёзилган. Инша Аллоҳ хар куни битта Гуноҳи кабираларни груҳимизга жойлаб борамиз.Мунтазам ўқиб борсангиз битта китобни ўқиб тугатган бўласиз. Ўқийлик, ўрганайлик, билганимизга амал қилиб гунохлардан четланайлик. Биродарларингизни ўқишини истасангиз класс босинг ёки қайдингизга жойлаб баҳам кўринг. Аллоҳ хайрли ишларимизда бардавом қилсин. #Админ Обуна бўлинг https://ok.ru/group/53645679067268\n#Қўръон_маънолари. Кафирун сурраси. ( قُلْ يَا أَيُّهَا الْكَافِرُونَ ) الكافرون (1) Al-Kaafiroon Айт: «Эй кофирлар! ( لَا أَعْبُدُ مَا تَعْبُدُونَ ) الكافرون (2) Al-Kaafiroon Мен сиз ибодат қилган нарсаларга ибодат қилмасман. ( وَلَا أَنتُمْ عَابِدُونَ مَا أَعْبُدُ ) الكافرون (3) Al-Kaafiroon Ва сизлар ҳам мен ибодат қиладиганга ибодат қилувчимассиз. ( وَلَا أَنَا عَابِدٌ مَّا عَبَدتُّمْ ) الكافرون (4) Al-Kaafiroon Ва мен сиз ибодат қилган нарсага ибодат қилувчимасман. ( وَلَا أ\nMishari Alafasy – Mishary Alafasi Musshaf\nЭЪЛОН! Отаси, онасини йўқотган, оилавий шароити оғир, ижтимоий ҳимояга муҳтож, лекин ўқишга, илм олишга, китобга қизиқадиган, ўқиш учун астойдил ҳаракат қиладиган ёшларни бепул олий ўқув юртига тайёрлашни мақсад қилдик. Бу каби ёшларга ўқув қўлланмалари, тест, масала ва машқ китоблари ҳам мутлақо бепул берилади. Ўқиши учун қўлдан келганча ёрдам берилади. Фақат битта шарти: дарсга вақтида келиб, берилган вазифаларни вақтида бажариш ва талабга жавоб берадиган даражада зўр ўқиш қатъий талаб қилин\nСиз учун осон қилдик, бас илм олувчилар борми?\nШИФО ОЯТЛАРИ "Шифо" сўзи қатнашган олтита оят шифо оятлари, дейилади. Ривоят қилинишича, Абулқосим Қушайрийнинг фарзанди оғир касал бўлиб қолганда унга шифо оятлари ўқилган. Натижада бемор тезда соғайиб кетган. Шифо оятлари қуйидагилар: 1. "Мўмин қавм дилларига шифо - ором беради" (Тавба сураси, 14-оят). 2. "Диллардаги нарсаларга шифо" (Юнус сураси, 57-оят). 3. "Унда одамлар учун шифо бордир" (Наҳл сураси, 69-оят). 4. "Биз мўминлар учун шифо ва раҳмат бўлган Қуръон оятларини нозил қиламиз\nАссалому алайкум ва раҳматуллоҳи ва барокатуҳ. Бисмиллахир рохманир рохим.( كُلُّ نَفْسٍ ذَائِقَةُ الْمَوْتِ ۗ وَإِنَّمَا تُوَفَّوْنَ أُجُورَكُمْ يَوْمَ الْقِيَامَةِ ۖ فَمَن زُحْزِحَ عَنِ النَّارِ وَأُدْخِلَ الْجَنَّةَ فَقَدْ فَازَ ۗ وَمَا الْحَيَاةُ الدُّنْيَا إِلَّا مَتَاعُ الْغُرُورِ ) آل عمران (185) Aal-Imran Ҳар бир жон ўлимни тотгувчидир. Қиёмат куни ажрларингизни тўлиғича олурсиз. Ким дўзахдан узоқлаштирилса ва жаннатга киритилса, шубҳасиз, ютибди. Бу дунё ҳаёти ғурур матоҳидан ўзга нарса эмас. (Қиёмат кунида заррача яхшилик ҳам, заррача ёмонлик ҳам ҳисоб-китоб қилинади. Ҳар бир инсонга қилганига яраша мукофот ёки жазо тўлиғича берилади. Ана ўшанда ҳақиқий ютуққа эришган киму мағлуб


"Лондонистон" ўзбеклари ва “қоровул” миллионер ҳақида - BBC O'zbek\n"Лондонистон" ўзбеклари ва “қоровул” миллионер ҳақида\nЎзбекистонлик журналист Лондон\nImage caption Лондон мусулмонлари\nУмрингизда бирор кишидан “Ҳайитингиз муборак бўлсин”, деган ўзбекча табрикни эшитиб бир чўчиб тушганмисиз?\nЙўқ, дини Исломга эътиқод қилувчиларга нисбатан, дейлик, Ўзбекистону Тожикистонда бўлгани каби тазйиқ умуман сезилмайди бу ўлкада, аммо лоф бўлмасину, ўзбекча табрик эшитиш мен учун деярли кутилмаган ҳол эди.\nЧунки, мен Лондоннинг энг чекка минтақаларидан биридаги масжидда эдим.\nҲайит билан табриклаган йигит эса, ёнимдаги бошқа бир биродаримизнинг биродари бўлиб чиқди.\nУ ҳам биз каби бир гуруҳ, яъни тўрт-беш киши бўлиб намозга келган, асли ўзбекистонликлардан эди.\nБу ҳақда кейинроқ, ҳозир масжид ҳақида айтиб берсам.\nImage caption Эски черков, янги масжид...Пештоқдаги хочни кўраяпсизми?\nҚизиғи, бу туманга беш йил аввал кўчиб келганимизда, Ҳайит намозлари фақат бир маҳал ўқиларди, ҳозир эса, кетма-кет уч марта ўқиладиган бўлган.\nДунёнинг бутун минтақаларидан, айниқса, Жанубий Осиё мамлакатларидан келаётган мусулмонлар масжиддаги беш юздан ортиқ намозхонлар аксариятини ташкил қилади.\nҲиндистонлик, Бангладеш ва Афғонистону покистонликлардан кейин туркияликлар, табиийки, улар қаторидан марказий осиёликлар, хусусан, ўзбекистонликлар жой олишганди.\nҲар ҳолда менга шундай туюлди.\nЎйлаб қарасам, Лондоннинг ўзбек яшамаган бирор бир тумани қолмаган.\nБояроқ айтганим, беш йил аввал биз бу атрофда беш-олти нафар ўзбек бўлсак, ҳозир фақатгина бу масжидга келадиганлари, фақатгина намоз ўқийдиган ўзбекларнинг ўзи йигирмадан ошиб қолгандир...\nЭҳтимол, кўпроқдир, чунки Ҳайит намози уч марта ўқиладиган бўлган...\nМиллионер “қоровул” ва ё масжидга айланган черков ҳақида\nХуллас, беш йил Лондоннинг Бексли деб аталмиш туманига кўчар эканмиз, Рўза ойида ифторликни масжидда беришга қарор қилдик.\nКрейфорддаги минтақамиз масжиди... атиги бир неча йил аввал черков бўлган! Ростакамига черков!\nРасман бу черков 2008 йилда Шимоли Ғарб Кент Мусулмонлар Уюшмаси томонидан сотиб олинган.\nНорасмий ҳикоя эса... Ишқилиб, 2011 йилда биз масжиддагилар учун оилавий бўлиб ифтор беришга аҳд қилдик.\nСомса пиширдик, ош дамладик ва оғиз очишга 20 дақиқача қолганида масжид ошхонасига кириб келдик.\nБағрида 50 нафар рўзадорни бемалол жойлашадиган катта ошхонада ёши олтмишларга яқинлашган, юпунгина кийинган, кўринишидан бангладешликларга ўхшайдиган бир киши столларни артиб юрарди.\nБиз томон келгач, жилмайиб, қаердан келганимизни сўради.\nБунақа ҳолатларда, айниқса, масжидларда ўзимизни дарров Бухороданмиз деб таништирар, кейин эса, Ўзбекистон ҳақида сўзлаб берар эдик.\nБу гал ҳам “Бухоро” номини зикр этишимиз билан бу “қоровул” ростакамига ҳовлиқиб қолди.\nБиз Имом Бухорий юртидан ва унинг назарида “Бухорийнинг авлодлари”дан эдик.\nТабиийки, бунақа ҳурматдан фахр этмасликнинг иложи йўқ...\nБиз ҳам бу меҳмондўст биродаримизнинг нима иш қилиши, масжид тарихи ҳақида сўрай кетдик...\n"Масжид бизники... Икки-уч йил аввал сотиб олдик”, деди у.\nШу орада бошқа бир намозхон келиб, бизга ёрдам бера бошлади, орада “қоровулга” ишора қилиб, “масжидни фалон миллионга сотиб олган бу одам”, деди.\nЛол қолганимиз бу киши биз тасаввур қиладиган “миллионер”га мутлақо ўхшамас эди.\nМайли, кейинроқ суҳбатларимиздан маълум бўлишича, бу асли бангладешлик бўлган одам Лондоннинг бу туманига биринчилардан бўлиб кўчиб келган жанубий осиёликлардан экан.\nТо миллионер бўлганига қадар қилмаган иши қолмаган, аммо асосан эски уйларни сотиб олар, таъмирлаб яна қайтадан сотар экан.\nКимдир унинг бир неча марта уйланганини гапирса, кимдир 16 нафар фарзанднинг отаси эканини айтар, яна кимдир эса унинг ёрдами билан уйлик бўлганини айтиб, дуо қиларди.\n“Дунёни менга қўйиб бер, динни ўрган...”\nБиз билан суҳбатда бу одам катта фарзандларини беш нафари ҳақида гапирди, демак, улардан икки қизи ва бир ўғли шифокор, яна икки ўғли эса адвокат экан.\n“Уларнинг болалиги исломий мактабда ўтди, кейин университет... Мен уларга, динни ўрганинглар, дунёни менга қўйиб беринглар, устингизни бутлаб, қорнингизни тўқ қиламан, дердим.\nШундай қилишди. Ҳозир бешовлон олий маълумотли...”\nМасжидга айланган черков ҳақида сўрадик.\n“Бу ерга келганимизда иккита уй сотиб олдим, яқин атрофдаги туманларда мусулмонлар озроқ яшагани учун масжид йўқ эди. Битта уйни аввалига жума намозлари учун бўшатиб қўйдим, кейинроқ мусулмонлар кўпайганидан сўнг, туман ҳокимлигидан келиб, бир уйга элликдан ортиқ киши турфа тадбирлар, бу ўринда ибодат учун йиғилмаслиги керак, уй кичкина дейишди. Ростдан ҳам бу уй торлик қиларди. Шу атрофда яшаганим учун доим мана шу одатда бўш турадиган черковга қараб, бизга беришса эди, обод қилар эдик, яхши масжид бўлар эди, деб орзу қилардим... Бир куни шартта машинамни тўхтатдим, ичкарига кирдим, бир роҳиб қарши олди, бироз гаплашиб ўтирдик ва мен: "Черковда одам оз, менга сотмайсанми?" деб сўрадим. У кулиб: "Йўқ, буни сотсак ҳам, олди-берди бунақа ҳал бўлмайди", деди. Унга ўз телефон рақамимни қолдирдим ва умидни узмай черковни тарк қилдим. Орадан бир неча ой ўтгач, роҳиб менга телефон қилди ва черков кимошди савдосида сотилишини айтди. Мен ҳам бордим ва сотиб олдим. Бор гап шу”, дейди у.\n...бу ёзувлар билан Британиянинг эркак ва аёл тенг деган қадриятларини чилпарчин қилаяпсиз!\nБиз у билан масжиддан чиқдик. "Уйларингизга ташлаб қўяман, ўтиринглар машинага", деди. Ўтирдик. Toyota русимидаги эски, бизнинг ўзбекча назаримизда “пачоққина” машина. Нари борса 1000 долларлик... Ҳайдовчи эса самимий инсон, ўта одми кийинган ва суврату сийратида заррача ҳам кибр бўлмаган бангладешлик миллионер эди!\nБу воқеага ҳам беш йилдан ошди.\nРамазон Ҳайити намозини ўқиб бўлар эканмиз, ўзбекистонлик йигитлар ўз фарзандлари ва бошқа болаларга ширинлик улашарди.\nАжойиб манзара эди.\nТасаввур қилинг, Лондоннинг асосан маҳаллий миллат яшайдиган минтақаси, муҳожирларни севмайдиган ва айрим ҳолатларда, ҳатто очиқчасига ирқчи гуруҳлар урчиган жой... Шунга қарамай, масжидга айланган черков, тобора кўпайиб бораётган мусулмонлар ва улар орасида ўзбекистонликлар...\nМасжид эски черков эмасми, пештоқида ҳамон хоч бор эди, тўғрироғи черков қурилаётганда тепадаги ғиштлар хоч шаклида терилганича турарди.\nМиллатчиларнинг “истилоси” ҳақида\nImage caption "Аввал Британия"нинг шоввозлари масжид яқинида\nЯна бир қизиқ воқеа бундан икки йилча аввал рўй берди.\nBritain First ( Аввал Британия) аталмиш миллатчи ва аксариятга кўра, ирқчи бир ташкилот бор.\nХуллас, ана шу ташкилот фаолларига масжиднинг икки эшиги, тўғрироғи бу эшиклардаги ёзувлар ёқмай қолибди, “бу ёзувлар билан Британиянинг эркак ва аёл тенг деган қадриятларини чилпарчин қилаяпсиз” қабилида пикетнамо бир нарса уюштиришибди, масжидга “бостириб” киришибди.\nМасжиднинг икки эшиги бор ва бирига “опа-сингилларимиз учун”, иккинчисига эса, “биродарлар учун” деб ёзиб қўйилган.\nЭнди бу Аввал Британия деган гуруҳ шундан роса норози бўлиб, беш-олти фаоли билан масжидга келишибди.\nНамозхонлар ва масжид имоми уларни меҳмондай кутиб олишибди, саволларига жавоб беришибди, аммо эшиклардаги ёзувларни олмайдиган бўлишибди...\nЭнг қизиғи, бу воқеадан икки ҳафтача ўтиб, биз Жума намозига борганимизда рўй берди.\nҚандай қилиб насроний инглиз йигит Жума намозида “ваъз” ва “шеър” ўқигани ҳақида\nФото муаллифлик ҳуқуқи nwkma\nImage caption Масжид эшиклари барча инсонлар учун очиқ...\n“Аввал Британия” деган гуруҳ ҳам, намозхонлар ҳам бу воқеани деярли унутиб бўлишган, ҳаёт ўз йўлида давом этаётганди.\nИмомимиз ваъзини якунлаб қолганда, намозхонларга мурожаат қилиб, “икки ҳафтача аввал масжидимизга келган меҳмонлардан бири бугун яна келибди, икки оғиз сўзи бор экан мусулмонларга, эшитамизми”, деб сўраб қолди.\nҲамма рози бўлди.\nЁши йигирма бешларда, сочлари қиртишлаб олинган бу инглиз йигит каломини: “Ассалому алайкум, биродарлар”, деб бошлади. Ҳамма жим.\nАксарият "яна нима каромат кўрсатар экан бу пандавақи", деб ўйлаган бўлса ҳам бордир, аммо унинг ўзига хос нутқи адашмасам бу эди.\n- Ассалому алайкум, биродарлар! Мени кечиринг, мен хато қилдим (намозхонлар ўртасида жонланиш, ўзбеклардан айримлар “ёпирай” деворди... бошқалар эса нафасини ичига ютган, наҳот, Худонинг ўзи ҳидоят бериб, ҳозир калима келтирворса-я...) Мен “Аввал Британия” деган гуруҳ аъзоси эдим. Аммо, бу гуруҳдан чиқдим ва уларнинг ҳаракатларини, ғояларини қоралайман. Улардан нафратланаман. Бу гуруҳ одамларни ирқига, дини ва миллатига қараб ажратади, бизнинг ўртамизга раҳна солади, британияликни бир-бирига қарши қайрайди! Мен унақа эмасман. Мен барча инсонларни бир-бирига биродар деб биламан. ( Намозхонлар орасида “яшавор” деган ҳайқириқлар янгради, тасдиқ ишораси билан бош силкимаган қолмади...)\nҲамманинг кўзи бу инглиз йигитда... Шунда бу йигит ўзининг янги биродарлари билан...\n- Фурсатдан фойдаланиб, мен ўзим ёзган бир шеърни ўқиб берсам, майлими? (ҳамма, ҳатто имом ҳам жилмайиб, майли деган бўлди) Хуллас, бу шеър мен учун жуда азиз, юрагим қони билан ёзганман... севган қизимга бағишланади... Афсус, у мени ташлаб кетди. Мен уни соғинаман...\nИмом дохил барча намозхонлар учун бу мутлақо кутилмаган ҳолат эди.\nКуни кеча уларни ҳақорат қилган гуруҳнинг собиқ аъзоси бугун дўстлик даъвоси билан масжидга келиб турибди, тузуккина ваъз ҳам ўқиди, лекин бу севгилисига бағишланган шеър... Имом ҳам, намозхонлар ҳам (улар орасида базўр кулгидан тийилиб турганлари ҳам бор эди) бу йигитнинг шеърини жилмайиб тинглашди.\nИнглиз йигит ҳаммага раҳмат айтди. Ҳамма инглиз йигитга раҳмат деди...\nЭшитишимча, бу йигит орадан бир мунча вақт ўтиб, бошқа масжидларга ҳам борган ва... Ислом динини қабул қилган.\nЛекин, бунинг аниқ тасдиғини ҳозирча топганим йўқ.\nАйтганча, бу масжид бизнинг минтақамизда энг каттаси саналади.\nАна шунақа гаплар, бизнинг икки қаватли, пештоқида каттадан катта хоч белгиси бор ва бир пайтлар черков бўлган масжидимизда...\nChingiz Boy: O‘zbekistonni dunyoga Karimov oilasi tanitmoqda


Кушербаев «снос»лар билан боғлиқ муаммоларни ечиш учун мораторий эълон қилишни таклиф этди - Zamin.uz\nКушербаев «снос»лар билан боғлиқ муаммоларни ечиш учун мораторий эълон қилишни таклиф этди\nЎзбекистон Олий Мажлиси Қонунчилик палатаси депутати Расул Кушербаев мамлакатда хусусий мулк объектларининг ҳокимият органлари томонидан бузилиши ва бўшаган ерларни олиб қўйиш билан боғлиқ муаммоларни ҳал қилиш учун бузиш ишларига мораторий эълон қилишни таклиф этди.\nДепутатнинг қайд этишича, бузилган объектлар учун компенсацияни қоплашга маблағ бор ёки йўқ эканлигига қарамай «ура-ура»чилик оқибатида қисқа вақт ичида қўплаб хусусий мулкларга зарар етказилди, айримларда хусусий мулк дахлсизлигига бўлган ишонч синди ва синмоқда.\nБировнинг пешона тери билан қурган жойини асоссиз, розиликсиз бузишни ҳеч нарса билан оқлаб бўлмайди. Бунга йўл қўйиш зулм билан баробар, зулм эса ёмон», — деб ёзди Расул Кушербаев.\nРасул Кушербаевнинг фикрича, инвестиция жалб этишда хусусий мулк дахлсизлигини таъминлаш энг муҳим талаб эканлиги ва асосий иш ўрни яратувчилар, солиқ тўловчилар ҳам хусусий мулк эгалари бўлган тадбиркорлар ҳиссасига тўғри келишини инобатга олинса, айнан «снос» масаласида маълум муддатга мораторий эълон қилиш айни пайтда муаммони ечишнинг тўғри йўли ҳисобланади.\nУнинг қайд этишича, мораторий бўлмас экан, жойлар алоҳида гуруҳларнинг манфаати учун бузилиши, ерларнинг асоссиз олиб қўйилиши давом этиши мумкин.\nБиз нафақат қоғозда, балки амалда ҳам хусусий мулк дахлсизлиги таъминланган, турмуши фаровон, Конституцияси устувор жамиятда яшашни истаймиз холос», — дея фикр билдирган депутат.\nКушербаевнинг маълум қилишича, 18 декабрь куни соат 15:00 да Учтепа туманлараро судида «снос» билан боғлиқ яна бир суд иши кўриб чиқилади.\nФуқаро С.Ногай Шайхонтоҳур туманидаги Навоий кўчасида жойлашган 125 квадрат метр дўкони бузиб ташланганлиги учун Тошкент шаҳар ҳокимиятидан 1,2 миллиард сўм зарар ундиришни сўрамоқда. Ишни собиқ депутат, айни пайтда фуқаролик ишлари бўйича Учтепа туманлараро суди судьяси Н.Муродов кўриб чиқиши белгиланган.\n«Бундай ишларни кўриб чиқиш осон эмас. Айниқса, ҳалигача ижро ҳокимияти тизимида ҳар қандай ҳокимиятга таъсир кўрсатиш имкониятлари сақланиб қолаётган бир пайтда катта миқдордаги маблағни фуқарога ундириб бериш масаласини ҳал этиш судьядан ҳам профессионал билим, малака ва журъат талаб қилади.\nБироқ нима бўлганда ҳам биз жараённинг таъсирлардан холи, мустақил ва адолатли ҳал этилиши тарафдоримиз ва воқеалар ривожини кутамиз», — дея қўшимча қилган депутат. «Замин» янгиликларини «Вконтакти»да кузатиб боринг\nЯнгиликлар » Жамият » Кушербаев «снос»лар билан боғлиқ муаммоларни ечиш учун мораторий эълон қилишни таклиф этди


ҚУТЛОВ » XORAZM VILOYATI XALQ TA’LIMI BOSHQARMASI\nXORAZM VILOYATI XALQ TA’LIMI BOSHQARMASI » Yangiliklar » ҚУТЛОВ\nMuallif admin 7-10-2020, 11:51 Izohlar soni: 0\nЎзбекистон Республикаси Президентининг 2020 йил 30 сентябрдаги "Ўқитувчи ва мураббийлар куни муносабати билан таълим-тарбия тизимида алоҳида ўрнак кўрсатган ходимлардан бир гуруҳини мукофотлаш тўғрисида"ги Фармони билан Хоразм вилояти халқ таълими бошқармаси бошлиғи Бектемиров Хамро Солаевич «Содиқ хизматлари учун» медали билан мукофотланди.\nУстозимизни вилоят халқ таълими бошқармаси жамоаси ҳамда педагоглар номидан самимий муборакбод этамиз.\nЎзбекистон Республикаси Президентининг 2020 йил 30 сентябрдаги "Ўқитувчи ва мураббийлар куни муносабати билан таълим-тарбия тизимида алоҳида ўрнак кўрсатган ходимлардан бир гуруҳини мукофотлаш тўғрисида"ги Фармони билан Хоразм вилоятидаги бир гуруҳ халқ таълими фидойилари мукофотландилар.\n1. Бектемиров Хамро Солаевич - Хоразм вилояти халқ таълими бошқармаси бошлиғи. «Содиқ хизматлари учун» медали билан.\n2.Тиллаева Феруза Рахимовна - Боғот туманидаги 12-умумий ўрта таълим мактабининг бошланғич синф ўқитувчиси. II даражали «Соғлом авлод учун» ордени билан.\n3. Тожиев Ғуломжон Ахмедович - Ҳазорасп туманидаги 15-умумий ўрта таълим мактабининг информатика фани ўқитувчиси. «Дўстлик» ордени билан.\n4. Атажанов Сарвар Султанбаевич - Урганч шаҳридаги 22-умумий ўрта таълим мактабининг 11-А синф раҳбари, миллий ғоя ва маънавият асослари фани ўқитувчиси. «Шуҳрат» медали билан.\n5. Эгамбердиева Дилбар Рахимбердиевна - Хонқа туманидаги 36-умумий ўрта таълим мактабининг инглиз тили фани ўқитувчиси. «Шуҳрат» медали билан.\n6. Кутлиева Ирода Аллабергановна - Урганч туманидаги 1-умумий ўрта таълим мактабининг математика фани ўқитувчиси. «Шуҳрат» медали билан.\nМукофотланган устозларни вилоят халқ таълими бошқармаси раҳбарияти ва жамоаси номидан самимий муборакбод этамиз.


Полша ва АҚШ ҳарбий ҳамкорликни кучайтиришга келишиб олдилар\n09 Noyabr 21:41 / Published in Жаҳон\nЯнги келишувларга кўра, Қўшма Штатлар қўшимча равишда камида минг америкалик ҳарбий хизматчини Полшага юборади.\nБу мамлакатлар ўртасида ҳарбий ҳамкорликни кучайтириш тўғрисидаги битим имзолангандан сўнг мумкин бўлди.\nПолша АҚШ билан икки мамлакат ўртасидаги ҳарбий ҳамкорликни кучайтириш бўйича ҳукуматлараро битимни ратификатсия қилди. Республика Президенти Анджей Дуда томонидан ҳужжатни имзолаш маросими душанба куни Президент саройида бўлиб ўтди ва Полша телевидениеси томонидан намойиш этилди.\nИкки мамлакат мудофаа вазирлари томонидан 15 августда имзоланган келишувга мувофиқ, Полшага камида 1000 қўшимча Америка қўшинлари жойлаштирилади. Шартнома нафақат Полшадаги Америка ҳарбий контингентини кўпайтиришни назарда тутади, балки бу мамлакатда Америка ҳарбий мавжудлигининг доимий мақомини ҳам мустаҳкамлайди.\nДуданинг айтишича, Американинг ҳарбий борлиги Полша учун жуда муҳимдир. «Ишонч билан, бу бизнинг Европадаги НАТО хавфсизлигини мустаҳкамлайди ва Шимолий Атлантика шартномасининг бешинчи моддасига (жамоавий мудофаа тўғрисида – таҳр.) Мувофиқлик кафолатини ифодалайди», – дея қўшимча қилди у.\nПолша етакчиси таъкидлаганидек, Американинг Полшадаги ҳарбий иштироки тобора кенгайиб бораётгани бошқа мамлакатларда ўхшашлари бўлган янги битимни имзолашни талаб қилди. Унинг сўзларига кўра, янги келишув «Полша ва АҚШ ўртасидаги ҳарбий ҳамкорликни ҳозирги ва келажакдаги ривожланиш талабларига жавоб беради». «Ҳаммамиз бу ҳамкорлик сон жиҳатидан ҳам, инфратузилмани ривожлантириш, ҳам ўқув базасини яратиш, ҳамда машқлар ўтказиш соҳасида ривожланади деб ишонамиз», деди Дуда.\nTagged under: АҚШ, БИТИМ, ОЛИБ ЎТИШ, ПОЛША, ПРЕЗИДЕНТ, ҲАМКОРЛИК, ҲАРБИЙ


Италия олимпия қўмитаси Римнинг Олимпиада мезбонлиги учун берган аризасини қайтариб олди\n17:08 / 11.10.2016\nИталия Олимпия қўмитаси Рим шаҳрининг 2024 йилги Олимпиада мезбонлиги учун курашдан чиққанини расман маълум қилиб, шу борада берилган аризани қайтариб олди. Бу ҳақда қўмита раҳбари Жованни Малагога асосланиб, Рейтер хабар тарқатди.\n"Бугун Халқаро олимпия қўмитасига 2024 йилги Олимпиада мезбонлиги учун номзодлигимиз ҳақидаги мурожаатни қайтариб олишимиз бўйича мактуб йўлладик", — деган Малаго.\nЭндиликда 2024 йилги Олимпиада мезбонлигига даъвогар шаҳарлар Париж, Будапешт ва Лос-Анжелес шаҳарлари бўлиб қолмоқда. Мезбон шаҳар 2017 йилнинг сентябрида Перу пойтахти Лимадаги йиғилишда аниқланади.\n21 сентябрь куни Рим шаҳрининг янги мэри Виржиния Ражи 2024 йилги Паралимпиада мезбонлиги учун ариза қайтариб олганди.


ТСМ ВА ТУРКИЯНИНГ "STRATEJIK DÜŞÜNCE ENSTITÜSÜ" (СТРАТЕГИК ТУШУНЧА ИНСТИТУТИ) БИЛАН ҲАМКОРЛИК АЛОҚАЛАРИНИ ЎРНАТДИ – Telegraph\nТСМ ВА ТУРКИЯНИНГ "STRATEJIK DÜŞÜNCE ENSTITÜSÜ" (СТРАТЕГИК ТУШУНЧА ИНСТИТУТИ) БИЛАН ҲАМКОРЛИК АЛОҚАЛАРИНИ ЎРНАТДИ\nАнқара шаҳридаги Ўзбекистоннинг Туркия Республикасидаги элчихонасида бўлиб ўтган учрашувда “Тараққиёт стратегияси” маркази директори ўринбосари Бобур Бекмуродов ва Стратегик тушунча институти директори Муҳаммет Саваш Кафкасяли иштирок этди. Унда “Тараққиёт стратегияси” маркази Туркиянинг Стратегик тушунча институти билан бир қатор йўналишларда қўшма лойиҳаларни амалга ошириш имкониятлари бўйича музокаралар олиб борилди.\nСамарали бўлиб ўтган учрашув якунига кўра, томонлар ҳудудий “ақл марказлари” иштирокида "давра суҳбатлари" ва форумлар ўтказиш, ташқи сиёсат соҳасида қўшма тадқиқотлар олиб боришга келишиб олишди. Бундан ташқари, ҳукуматлараро учрашувлар доирасида турли соҳалар бўйича таклифлар тайёрлаш, таҳлилий материаллар чоп этиш режалаштирилди. Шунингдек, тажриба алмашиш мақсадида мутахассислар ўртасида стажировкалар ташкил этиш каби йўналишларда ҳамкорлик қиладилар.\nМаълумот учун, Стратегик тушунча институти нодавлат нотижорат ташкилоти бўлиб, Туркиядаги етакчи таҳлил ва “ақл марказларидан” бири ҳисобланади. Ташқи ва ички сиёсат, иқтисодиёт, медиа ва бошқа кўплаб соҳаларида тадқиқотлар ўтказади. Илмий мақолалар чоп этиб, жамоатчилик фикри сўровлари натижасида ҳукуматга турли масалалар бўйича таклифларини киритиб боради.


“Телефондаги нотаниш йигитга кўнгил қўйдим, кейин билсам...”\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Телефондаги нотаниш йигитга кўнгил қўйдим, кейин билсам...”\t12:50, 28 сентябрь 2016\tБугун алоқа воситалари жуда кўп. Албатта, уларнинг ижобий томонлари жуда бисёр. Афсуски, танганинг икки томони бўлгани каби, уларнинг салбий жиҳатига ҳам кўз юма олмаймиз. Исм-шарифини сир тутишимизни сўраб мактуб йўллаган мухлисамизнинг дил кечинмалари айнан шу сўзлашув воситалари билан боғлиқ. Ўйлаймизки, бугун бу синглимизнинг кечмишларига ўхшаш воқеалар ҳар қадамда учрайди: кимдир суйган, кимдир куйган. Лекин ҳамма ҳам бундан тўғри хулоса чиқара олмайди. Ушбу ҳодиса кимларгадир сабоқ бўлса ажабмас...\n“Умримиз шу қадар қисқаки, қандайдир олисдаги бахтни кутиб яшаш учун етарли эмас. Ундан кўра, баъзида олдимиздаги, ёнгинамиздаги бахтни ҳис қилиб яшаш бизга кўпроқ шодлик беради. Қайсидир қилаётган ёмон ишларимиз гуноҳ эканлигини биламиз, аммо билиб туриб қўл урамиз. Энг ёмони, билиб, яна давом эттираверамиз...\nБу ҳислар, бу фикрлар айни дамда менинг бошимда айланади. Тинимсиз чарх уради ва гўё пилла қурти ўз ипига ўралгани каби, мен ҳам ўз дардимга ўралавераман, ундан чиқиб кетолмайман, йироқлашолмайман. Ўйлаганим сари боши берк кўчага кириб қолганга ўхшайман. Бировга тиш ёриб айтолмайман. Айтгим келади, аммо... Яхшиям, “Юрагимда сақлаганларим...” бор...\nМана, мен ҳам дардимни тўкиб соладиган бўлдим...\nҲаммаси менинг телефонимга бегона рақамдан қўнғироқ бўлган кундан бошланди. Қизиғи, қўнғироққа мен эмас, дугонам жавоб берди.\n— Ало? — у ўзининг телефони бўлмагани учун эркин ва хушчақчақлик билан.\nДугонамнинг нозли сўзлаши ва менга қараб кўз қисиб қўйишидан йигит киши эканлигини пайқадим. Йигит нима деди билмадим-у, дугонам “қулоққа лағмон илиш”ни бошлаб юборди:\n— Кимга қўнғироқ қилаётганингизни билмайсизми? Ҳа-а-а... Мен “Адашиб тушган йигитларни рўйхатга олиш ва тўғри йўлга солиш” компаниясининг бошлиғиман... Ҳм... Йўқ. Компания хизмати пуллик. Ҳар адашиб тушганингизда ҳисоб рақамимизга ёки мана шу рақамга минг сўм ташлаб қўйишингиз шарт. Арзон дейсизми?.. Албатта, бир адашган банда, қайта-қайта адашаверади ва аввалига ҳар куни кейин кунда икки марта, сўнг ҳар соатда адаша бошлайди. Қарабсизки, сиз арзон деб баҳолаган хизматимиз уни бор-будидан айиради... Нима?.. Ҳа, ҳа биз фақат мижозларнинг манфаатига хизмат қиламиз...\nДугонам гаплашаверди. Мен эса унинг ичидан қайнаб келаётган гаплардан завқланиб кулавердим. Суҳбат тугагач, яна ўз ишимиз билан банд бўлдик. Адашиб қўнғироқ қилган йигитни унутдик. Эртасига кутилмаганда яна нотаниш рақамдан қўнғироқ бўлди. — “Адашиб тушган йигитларни рўйхатга олиш ва тўғри йўлга солиш”компаниясими? — деди йигит киши дабдурустдан. Кечаги суҳбат бирдан ёдимга келмагани боис, “Йўқ” дедим. Бирдан ёдимга тушди ва кулиб юбордим. — Компания ходимлари жуда шўхми, дейман? Шўхлик қизболага ярашади. Хўш, нечта адашганни тўғри йўлга солдингиз? — Саноғи йўқ. Бу дунёда адашмаган одам бор эканми? — дедим йигит мени дугонам деб ўйлаётганидан завқланиб.\n— Хизмат ҳақи минг сўммиди? Ташладим, минг сўм. Ундан кейин минг сўм эвазига тўғри йўлни топиш зўр-ку! Қани эди, ростмана шундай компания бўлса... Пулини қўярга жой топа олмай қоларди. Чунки дунёда адашмаган инсоннинг ўзи йўқ. Икки оғиз маслаҳат — минг сўм. Минглаб одамлар ҳар куни қўнғироқ қилади. “Хотиним билан уришиб қолдим. Негадир ярашгим келмаяпти. Тўғри йўлни кўрстинг”, дейди бири. “Ўғлим четга ишга кетмоқчи, қайтара олмаяпман. Уни тўғри йўлга солишнинг иложи борми?” дейди бошқаси. Яна бири эса “Уйланганман-у, қизлар билан ҳам гаплашгим келаверади-да”... дейди. Менимча, шундай дегувчилар кўп бўлади. Агар сиз уларга “Тўғриси, ҳар куни ўнта қизга қўнғироқ қилинг. Охири безиб кетиб, ўзингиз бу йўлдан қайтасиз”, десангиз борми, мижозларингиз янада ошади...\nЙигитнинг завқу-шавққа тўлиб гапиришига маҳлиё бўлдим. Ўз-ўзидан саволга тутдим:\n— Сизам шунақа маслаҳат истаб қўнғироқ қилаётгандирсиз, ҳонаҳой...\n— Албатта. Менинг ҳам хотиним, иккита ўғлим бор. Лекин негадир нотаниш қизларга қўнғироқ қилиб суҳбатлашиш жону дилим, — ҳеч нарсани яширмади у. Мен эса бирдан дедим:\n— Ие, шошманг. Мен хизмат ҳақини тўлаб қўйганман. Гаплашишга мажбурсиз.\n— Нима қиласиз, хотинингиз, болаларингизга хиёнат қилиб...\n— Қани, хиёнат қилаётганим? Мен бир компания хизматидан фойдаланаяпман, холос...\nХуллас, у алоқани узишимга йўл қўймади. Эртасига ҳам, индинига ҳам худди ростмана компания хизматидан фойдаланаётгандек, телефон рақамимга минг сўм ташлайди-да, гаплашаверади. Мен ҳам ҳеч нарса дея олмайман. Лекин оиласи борлиги учун бу суҳбатга чек қўйишим кераклигини яхши билардим. Шундай қилдим, ҳам. У эса дарҳол хабар йўллаш йўлига ўтди. Очиғи, гаплашмаганимга қўймади. Суҳбатлаша-суҳбатлаша унда учрашиш истаги ҳам пайдо бўлди. Бир-биримиздан қаерда яшашимизни сўрадик. Энг қизиғи, биздан сал нарида, узоқроқ қўшнимиз десак ҳам бўларкан... Охири кўришдик...\nУни кўрдим. Яқиндан, яққол кўрдим: чиройли, келишган, қошлари туташ, кўзлари яшил тусли... Худди хориж киноларидаги актёрларни эслатади.\nЛекин юрагим жиз этмади. Яъни, унга нисбатан ўзимда ҳеч бир ҳисни туймадим. Бундан хурсанд ҳам бўлдим. Ахир унинг оиласи бор!\n— Бошқа менга қўнғироқ қилманг! Бу учрашув биринчи ва охиргиси. Яна, биздан у қадар узоқ бўлмаган “дом”да эканмиз. Шаҳар бўлгани боис, бир-биримизни билмаганмиз. Қишлоқ ё маҳалла бўлса, бунақа бўлмасди. Юзхотир қилиб ҳам гаплашмасдингиз.... — дедим дангалига кўчиб.\nБу гапларим унга кор қилмади. Қўнғироқ қилишни канда қилмасди. Шу туфайли телефонимни бир неча бор ўчириб қўйдим. Ишга туширганимда эса унинг қўрғироқ қилганини билдирувчи ўнлаб хабарлар турнадек тизилди...\nОрадан кунлар ўтди. Мен бора-бора унга ўргана бошладим. У эса ҳамон қўнғироқ қилишдан чарчамасди. Суҳбатимиз узоқ чўзиладиган бўлди. Бир-икки кун суҳбатлашмай қолсак, бир-биримизни соғинардик. Гап-сўзимиз кўпроқ ҳазил-ҳузулдан иборат бўлар, жиддий гаплашишга юрагим бетламасди. “Нега у билан гаплашяпман? Нега танишдим? Бундан не наф? Бирибир турмуш қурмасак, бахтли бўлмасак... У хотини, икки ўғлидан воз кечиб, сенга уйланармиди? Шуни била туриб, нега гаплашишда давом этасан?”\nБу охири йўқ саволларга жавоб топишга ўзимда куч топа олмасдим. Билиб-билмай мубтало бўлган муҳаббатим олдида ожиз эдим. Жуда, жудаям, ожиз...\nЁз чилласи. Унга ўзим қўнғироқ қилдим. Аёл кишининг “Ало?” деган мулойим овози эшитилди. Қотиб қолдим.\n— Яхшимисиз? Ким керак, эди? Хўжайинимми? Нега индамайсиз? — яхши гапира бошлади аёл. — Хижолат бўлманг, эримга иш юзасидан бунақа қўнғироқлар ҳар куни бўлади...\n— Ўзлари қаерда? — дедим беихтиёр.\n— Ҳозир келадилар. Нима деб қўяй? Исмингиз нима? Қаердан қўнғироқ қилаяпсиз?\n— Исмим... — аёлнинг мулойим ва ширин муомаласи мени тилга киритганди. — Гапиринг. Улар келгунча танишиб турайлик...\n— Мен сиз билан таниша олмайман... — дедим бирдан чўчиб.\n— Ҳа-а, биламан, нима учун таниша олмаслигингни? Хотини бор деб ўйламагандинг, а? Уйланишини кутиб юрганмидинг?..\nАёл билан анчагина “сан-ман”га бордик...\nЛекин ўйлайманки, у мени кўча-кўйда кўрса танимайди. Шундан хотиржамман. Аммо юрагим бир даҳшатга тушди.\nУйдагилар, одамлар билса нима бўлади?\n“Эсинг борида этагингни йиғиштир! Унут уни! У учун шунчаки эрмаксан! Ўзингни қўлга ол!”\nЎзимга шу сўзларни бот-бот айта бошладим. У билан алоқани бирдан уза олмаслигимни билиб, аста-секинлик билан суҳбатларимиз орасини узоқлаштиришга ҳаракат қилдим. Бу орада улар бизга яқинроқ жойга келди. Аёли билан қўшни сифатида танишдим. У мени қўшни қиз сифатида билади, холос. Мен эса...\nҲозир деярли қўнғироқлашмаймиз. Кўришиб қолсак, шунчаки ҳол-аҳвол сўрашамиз холос. Худди қўшнилардек...\nУнинг оиласига ҳеч қандай ёмонлигим, адоватим йўқ. Ўзига ҳам. Уни ҳам тушунаман. Ахир кўр ё кар эмасман. Телефон ёки бошқа алоқа воситалари орқали қизлар билан танишиб, севишиб қолиб, оиласидан воз кечганлар, фарзандларини етим қилганлар озми? У бундай қилмади-ку! Эҳтимол, мени алдагандир? Шунчаки эрмак қилгандир? Лекин мен унга кўнгил қўйдим. Чиндан муҳаббат отлиқ туйғуга ошно бўлдим. Ёндим, куйдим, қизғандим, суйдим...\nҚалбимда бўй чўзган бу тўйғулар менга ёмонлик бермади. Тушунишга, ҳаётга теранроқ қарашга ўргатди. Кун келиб, ўз бахтимни топсам, балки унутиб ҳам юборарман...\nДемоқчи бўлганим, ўз вақтида хатодан оёқ тортишнинг ўзи ҳам жасорат, шунинг ўзи ҳам инсонийлик! Демак, у ҳам, мен ҳам ҳали тубанлашиб кетмадик. Ҳали ҳам пок туйғулар оғушидамиз. Гарчи муҳаббатдан йироқ бўлсак-да, бахтлимиз!\nМухлисанинг мактубини КАМИНА оққа кўчирди